Diari Oficial de la Generalitat Valenciana


Sumari del DOGV 6608, del 14-09-2011 (2011/9403)

DECRET 119/2011, de 9 de setembre, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública.
-------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2011/09/09/119b/dof/vci/html**

### Dades del document

Número de DOGV
:   6608

Data del DOGV
:   14-09-2011

Secció del DOGV
:   I. DISPOSICIONS GENERALS

Número del document
:   2011/9403


Data del document
:   09-09-2011

Organisme emissor
:   Conselleria d'Hisenda i Administració Pública

Tipus de document
:   Decret

Anàlisi jurídica

 Descriptors 

:   * Conselleria d'Hisenda i Administració Pública
    * reglament intern
    * administració regional
    * legislació

DECRET 119/2011, de 9 de setembre, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública. [2011/9403]  
Un error tècnic ha impedit la publicació correcta del decret esmentat (DOCV núm. 6607, de 13.09.2011), per la qual cosa es reproduïx íntegrament tot seguit.  
  
  
  
Preàmbul  
  
Una vegada iniciada la VIII legislatura de les Corts i en virtut del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, s'ha assignat a la Conselleria d'Hisenda i Administració Pública les competències en matèria d'hisenda, funció pública, i tecnologies de la informació i comunicació de l'administració. A més s'han establit com a òrgans superiors d'esta Conselleria d'Hisenda i Administració Pública, dues secretaries autonòmiques: la Secretaria Autonòmica d'Hisenda i Pressupostos, i la Secretaria Autonòmica d'Administració Pública.  
El Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat adopta les mesures organitzatives necessàries amb vista a determinar l'estructura bàsica directiva de l'administració de la Generalitat, tot això amb l'objectiu primordial d'atendre amb eficàcia les competències que els han sigut atribuïdes tant a la Presidència, com a totes i cada una de les conselleries.  
Es considera per tant necessari en el present moment, dictar una nova norma que regule l'estructura orgànica i funcional de la Conselleria d'Hisenda i Administració Pública, determinant les competències que s'atribuïxen als òrgans superiors i centres directius, i a les unitats administratives de superior rang que s'adscriuen a cada un d'ells. I això a més, perquè el present reglament suposa una reorganització de la funció informàtica, que diferix de l'actualment existent en el Decret 96/1998, de 6 de juliol, del Consell, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana.  
Per tot això, de conformitat amb el que establix la Llei 5/1983, de 30 de desembre, del Consell, a proposta del conseller d'Hisenda i Administració Pública i amb la deliberació prèvia del Consell, en la reunió del dia 9 de setembre de 2011,   
  
  
DECRETE  
  
TÍTOL PRELIMINAR   
  
Article 1. La Conselleria d'Hisenda i Administració Pública  
La Conselleria d'Hisenda i Administració Pública com a departament responsable del Consell de la Generalitat en matèries d'hisenda, funció pública i tecnologies de la informació i comunicació de l'administració, exercix en les dites àrees les màximes competències que legalment té atribuïdes, davall la superior direcció del conseller o consellera, i s'estructura en tres nivells: òrgans superiors, nivell directiu i nivell administratiu.  
  
Article 2. Dels òrgans superiors i del nivell directiu  
Davall l'autoritat del conseller o consellera, la Conselleria d'Hisenda i Administració Pública està integrada pels òrgans superiors i el nivell directiu següents:   
  
Òrgans superiors:   
Secretaria Autonòmica d'Hisenda i Pressupostos  
Secretaria Autonòmica d'Administració Pública  
  
Nivell directiu:   
Subsecretaria  
Direcció General de Pressupostos   
Direcció General de Tributs  
Direcció General de Projectes i Fons Europeus  
Direcció General de Patrimoni  
Intervenció General  
Direcció General de Recursos Humans  
Direcció General de Tecnologies de la Informació  
  
Article 3. De la Secretaria Autonòmica d'Hisenda i Pressupostos  
La Secretaria Autonòmica d'Hisenda i Pressupostos assumix les competències que li atribuïx l'article 68 de la Llei del Consell en matèria de política pressupostària, de despesa pública i tributària, i de gestió financera i tresoreria, així com les relacions financeres amb les entitats locals. Li correspon dirigir i coordinar els centres directius que s'adscriguen davall la seua dependència així com les unitats administratives integrades en estos.   
  
Article 4. Del nivell directiu de la Secretaria Autonòmica d'Hisenda i Pressupostos  
Depenent de la Secretaria Autonòmica d'Hisenda i Pressupostos el seu nivell directiu estarà integrat pels òrgans següents:  
  
a) Direcció General de Pressupostos. Assumix les competències en matèria d'elaboració i programació pressupostària, anàlisi, planificació i avaluació de la despesa pública i la gestió de les competències financeres que en matèria d'hisendes locals té atribuïda la Generalitat.  
  
b) Direcció General de Tributs. Assumix les competències relatives a ingressos tributaris, recaptació, gestió i inspecció de tributs i altres matèries d'índole fiscal.  
c) Direcció General de Projectes i Fons Europeus. Assumix les competències en matèria de control i coordinació d'ajudes públiques de la Generalitat, promoció del desenvolupament regional en el marc de polítiques regionals de la Unió Europea, fons europeus, així com la seua verificació i control, autorització i control de la participació de la Generalitat en projectes europeus.  
d) Direcció General de Patrimoni. Assumix les competències inherents al patrimoni de la Generalitat, la seua gestió immobiliària i econòmica, així com el parc mòbil de la Generalitat.  
e) Intervenció General. Assumix les competències establides en el títol III del Text Refós de la Llei d'Hisenda Pública de la Generalitat.  
  
  
Article 5. De la Secretaria Autonòmica d'Administració Pública  
La Secretaria Autonòmica d'Administració Pública exercirà les competències que li atribuïx l'article 68 de la Llei del Consell en matèria de funció pública, inspecció general de servicis, atenció al ciutadà, coordinació de les infraestructures d'atenció al ciutadà i tecnologies de la informació. Li correspon dirigir i coordinar els centres directius que s'adscriguen davall la seua dependència així com les unitats administratives integrades en estos.   
  
Article 6. Del nivell directiu de la Secretaria Autonòmica d'Administració Pública  
Depenent de la Secretaria Autonòmica d'Administració Pública el seu nivell directiu estarà integrat pels òrgans següents:  
  
a) Direcció General de Recursos Humans. Assumix les competències en matèria d'ordenació, selecció, provisió i formació del personal al servici de l'administració del Consell i relacions sindicals.  
b) Direcció General de Tecnologies de la Informació. Assumix les competències en matèria de modernització de l'administració, seguretat de la informació, planificació, coordinació, autorització i control de les tecnologies de la informació, les telecomunicacions i comunicacions corporatives i la teleadministració de la Generalitat.  
  
Article 7. De la Subsecretaria  
Davall la directa dependència del conseller o consellera d'Hisenda i Administració Pública, la Subsecretaria assumix les competències establides en l'article 69 de la Llei del Consell, així com les funcions previstes en la normativa reguladora de la Junta Superior de Contractació Administrativa, i les funcions de la Central de Compres de la Generalitat d'acord amb les funcions i atribucions de la seua norma de creació.  
  
  
Article 8. Del nivell administratiu  
El nivell administratiu està integrat per les unitats dependents dels centres directius i, si és el cas, directament del conseller o consellera.   
  
  
  
TÍTOL I  
De l'estructura i competències dels òrgans   
superiors, directius i servicis centrals  
  
Capítol i  
Del conseller o consellera  
  
Secció primera  
Disposicions generals  
  
Article 9. De les atribucions del conseller o consellera d'Hisenda i Administració Pública  
1. El conseller o consellera d'Hisenda i Administració Pública és l'òrgan superior jeràrquic del departament, i exercix totes les atribucions conferides per la Llei del Consell, així com qualsevol altra que li atorgue l'ordenament jurídic en l'àmbit competencial assignat a la Conselleria d'Hisenda i Administració Pública. Correspondrà, doncs, al conseller o consellera resoldre en última instància els recursos administratius que s'interposen contra resolucions de la Subsecretaria i de les secretaries autonòmiques, quan no esgoten la via administrativa, llevat de les excepcions establides en les lleis i els reglaments.   
  
2. La persona titular de la conselleria, davall la superior autoritat de Consell, assumix la representació orgànica de la Conselleria d'Hisenda i Administració Pública, davant de tota classe d'institucions públiques i privades.  
  
Article 10. Dels òrgans superiors, del nivell directiu i de la substitució  
  
1. Són òrgans superiors de la Conselleria d'Hisenda i Administració Pública, el conseller o consellera i davall la seua dependència, la Secretaria Autonòmica d'Hisenda i Pressupostos, i la Secretaria Autonòmica d'Administració Pública.   
2. El nivell directiu de la Conselleria d'Hisenda i Administració Pública queda integrat per les unitats que s'assenyalen en les lletres que figuren a continuació, adscrites als òrgans superiors de la manera següent:   
Davall la directa dependència de la persona titular de la conselleria:  
a) La Subsecretaria   
Adscrites a la Secretaria Autonòmica d'Hisenda i Pressupostos i davall la seua dependència:  
b) La Direcció General de Pressupostos.   
c) La Direcció General de Tributs.  
d) La Direcció General de Projectes i Fons Europeus.   
e) La Direcció General de Patrimoni.  
f) La Intervenció General.   
Adscrites a la Secretaria Autonòmica d'Administració Pública i davall la seua dependència:   
g) La Direcció General de Recursos Humans.   
h) La Direcció General de Tecnologies de la Informació.  
3. En els casos d'absència o malaltia de la persona titular del departament -tant en qualitat de membre del Consell, com en qualitat de conseller o consellera d'Hisenda i Administració Pública- s'aplicarà el que disposa l'apartat 1 i) de l'article 12 de la Llei del Consell. Fins que es resolga la substitució, les competències d'aquell o aquella com a titular del departament seran exercides temporalment pels titulars de les secretaries autonòmiques, a excepció de les que li corresponen com a membre del Consell de la Generalitat, seguint l'ordre de prelació previst en el Decret 5/2011, de 21 de juny, del President de la Generalitat, pel qual es determinen les conselleries en què s'organitza l'administració de la Generalitat. Este ordre s'aplicarà així mateix, a efectes de la seua substitució, per a les secretaries autonòmiques, subsecretaria i direccions generals.   
El que establix el paràgraf anterior s'entén sense perjuí del que, si és el cas, dispose el conseller o consellera mitjançant resolució.  
  
  
  
Secció segona  
De les unitats que depenen directament   
de la persona titular de la Conselleria  
  
Article 11. Dels gabinets: del Gabinet del conseller o consellera i de la Subdirecció General del Gabinet Tècnic  
1. El Gabinet del conseller o consellera és la unitat de suport, assessorament i assistència immediata a la persona titular de la Conselleria d'Hisenda i Administració Pública, de qui depén directament. Este Gabinet té al seu càrrec el manteniment de les relacions del titular del departament amb els alts òrgans i institucions de la Generalitat, de l'Estat i de les altres administracions públiques, així com les relacions informatives i amb els mitjans de comunicació i el desenvolupament de totes les funcions que se li encarreguen.  
2. Igualment -depenent funcionalment de la persona titular de la Conselleria d'Hisenda i Administració Pública, i orgànicament de la Subsecretaria- es troba la Subdirecció General del Gabinet Tècnic, a la qual li corresponen les funcions concernents a assessorament tècnic, l'elaboració d'informes i estudis, la custòdia i elaboració de documentació i el seguiment parlamentari.  
3. La Subdirecció General del Gabinet Tècnic s'estructura en els servicis següents:  
3.1. Servici d'Informes i Activitat Parlamentària, al qual li correspon les funcions següents:  
a) Assessorar, d'acord amb criteris de competència tècnica i des d'una perspectiva pluridisciplinar, la persona titular del departament, elaborar i analitzar la informació i documentació sobre les matèries pròpies de la conselleria, preparant els informes i estudis tècnics i memòries necessaris, proposar i tramitar les actuacions de la conselleria relacionades amb l'activitat parlamentària.  
b) Control i seguiment dels informes que mensualment i trimestralment s'han de trametre a les Corts Valencianes en compliment del que disposa la Llei d'Hisenda Pública de la Generalitat Valenciana i les lleis de pressupostos.  
c) Preparar i informar sobre els assumptes que s'hagen d'elevar al Consell i a la Comissió de Secretaris Autonòmics i Sotssecretaris, el trasllat dels seus acords i la custòdia de les certificacions dels acords.  
  
d) Preparar i tramitar els nomenaments de les persones que en representació de la Conselleria d'Hisenda i Administració Pública, han de formar part dels òrgans d'administració de les empreses públiques i institucions i comissions dependents de la Generalitat.  
e) Coordinar i tramitar els recursos administratius, la resolució dels quals corresponga a la persona titular de la Conselleria d'Hisenda i Administració Pública.  
3.2. Servici de Documentació, Publicacions i Estadística departamental, al qual li corresponen les funcions següents:  
a) Gestionar les bases de dades documentals d'interés per a la conselleria, col·laborar en el tractament, l'organització i la recuperació de la documentació rellevant per al desenvolupament de les funcions d'assessorament corresponents a la Subdirecció General del Gabinet Tècnic, proposar i elaborar publicacions i estadístiques en matèria de la conselleria.  
b) Tramitar els convenis de la Conselleria d'Hisenda i Administració Pública, i la gestió dels convenis i subvencions corresponents al programa Direcció i Servicis Generals, i aquells altres que se li encarreguen.  
  
  
Article 12. De les competències de la Subsecretaria  
1. Davall la directa dependència del conseller o consellera, la Subsecretaria -que durà a terme la inspecció de tots els servicis del seu àmbit, i exercirà la direcció de tot el personal d'esta- assumix també les competències previstes en la normativa reguladora de la Junta Superior de Contractació Administrativa, les funcions de la Central de Compres de la Generalitat d'acord amb les competències i atribucions de les seues normes de creació i desenvolupament, així com les competències de direcció, control, coordinació i supervisió de tots els projectes i processos relacionats amb la informàtica corporativa d'hisenda i pressupostos.  
2. Així mateix, la Subsecretaria té competència respecte als servicis comuns, la supervisió i recopilació de documents, i assistència en les matèries pròpies de cada conselleria especialment amb vista a:   
  
a) Elaborar projectes o plans d'actuació i programes de necessitats de la conselleria.   
b) Prestar assistència tècnica al conseller o consellera, secretaris autonòmics i directors generals en tot allò que es requerisca.   
c) Informar al personal directiu de la conselleria sobre la procedència legal i la viabilitat econòmica dels seus programes d'actuacions.   
d) Informar sobre els assumptes que el conseller o consellera haja de sotmetre al Ple del Consell de la Generalitat o al president.   
e) Proposar la reforma que s'encamine a millorar i perfeccionar els servicis dels distints centres de la conselleria, i preparar allò relatiu a la seua organització i mètode de treball, atenent principalment els seus costos i rendiments.   
f) Proposar normes generals sobre adquisició de material i totes les disposicions que afecten el funcionament dels servicis.   
g) Preparar compilacions de les disposicions vigents que afecten el Consell, proposar les refoses i revisions de textos legals que es consideren oportunes i cuidar de les publicacions tècniques, periòdiques o no.   
  
h) Dirigir i facilitar la formació d'estadístiques sobre les matèries de competència del Consell, en allò que afecte la conselleria, en col·laboració amb l'Institut Valencià d'Estadística i l'Institut Nacional d'Estadística o altres organismes que es consideren convenients.   
  
i) Dirigir i supervisar la gestió de la Secretaria General Administrativa.   
j) Les competències que li atribuïx la normativa reguladora de la Junta Superior de Contractació Administrativa.  
k) Promoure la coordinació de la contractació pública en el marc de la legislació bàsica en l'administració de la Generalitat i el seu sector públic.  
l) Promoure la coordinació en matèria de contractació pública amb l'administració general de l'Estat, comunitats autònomes i administració local de la Comunitat Valenciana.  
m) Promoure la contractació electrònica en l'administració de la Generalitat i el seu sector públic.  
n) Exercir, respecte a la Central de Compres de la Generalitat, les funcions que li assigne la seua normativa.   
o) Qualsevol altra competència que siga inherent als servicis comuns de la Conselleria d'Hisenda i Administració Pública, i les que li siguen atribuïdes per la normativa vigent.   
  
Article 13. De les funcions de la Junta Superior de Contractació Administrativa i de la Central de Compres de la Generalitat  
1. Correspon a la Junta Superior de Contractació Administrativa de la Generalitat les funcions que se li atribuïxen en la normativa de la seua creació i disposicions de desplegament.  
2. Correspondrà a la Central de Compres de la Generalitat la racionalització de la contractació de béns i servicis d'ús comú, a excepció dels sanitaris, d'acord amb les funcions i atribucions de la seua norma de creació.   
  
Article 14. Del nivell administratiu de la Subsecretaria  
De la Subsecretaria depenen les unitats següents:  
1. El Servici Central de Contractació i el Servici de Compres de la Generalitat.  
2. La Secretaria General Administrativa que atendrà la totalitat dels servicis generals de la conselleria i s'estructura en els servicis previstos en l'article 16 del present Reglament.   
3. La Subdirecció General de Sistemes d'Informació d'Hisenda, a la qual, davall la supervisió del titular o la titular de la Subsecretaria, li corresponen les funcions de direcció, control, coordinació i supervisió de tots els projectes, processos, objectius i activitats relacionats amb la informàtica corporativa d'hisenda. Per al compliment de les funcions mencionades, la Subdirecció General de Sistemes d'Informació d'Hisenda s'estructura en els servicis previstos en l'article 17 del present reglament.   
  
Article 15. De l'adscripció del Servici Central de Contractació i del Servici de Compres de la Generalitat   
1. S'adscriu a la Subsecretaria davall la seua dependència directa, el Servici Central de Contractació que exercirà totes les facultats de suport tècnic descrites en la normativa reguladora de la Junta Superior de Contractació Administrativa i disposicions de desplegament, i li corresponen:   
a) Exercir la secretaria de l'òrgan col·legiat i dels seus òrgans delegats amb totes les funcions descrites en la seua norma de creació i disposicions de desplegament.  
b) La gestió de les funcions que corresponen a la Subsecretaria en matèria de contractació electrònica.  
c) La gestió de les funcions de coordinació de la contractació de l'administració de la Generalitat i el seu sector públic que corresponen a la Subsecretaria.  
d) Les funcions, sota la direcció de la Subsecretaria, de la coordinació amb l'administració de l'Estat i d'altres comunitats autònomes en matèria de contractació del sector públic.   
e) Qualssevol altres funcions que corresponguen a la Subsecretaria en matèria de coordinació i seguiment de la contractació de la Generalitat.  
2. S'adscriu també a la Subsecretaria davall la seua directa dependència, el Servici de Compres de la Generalitat que exercirà totes les facultats de gestió i suport tècnic a la Central de Compres de la Generalitat, d'acord amb les funcions i atribucions de les seues normes de creació i desenvolupament.  
  
Article 16. Secretaria General Administrativa  
La Secretaria General Administrativa s'estructura en els servicis següents:   
Servici de Contractació i Assumptes Generals.  
Servici de Programació i Gestió Econòmica.  
Servici de Recursos Humans.  
1. Al Servici de Contractació i Assumptes Generals li correspon l'exercici de les funcions següents:  
a) Tramitació i seguiment dels expedients de contractació de la conselleria.  
b) Estudi, preparació i formalització dels expedients de contractació de la Subsecretaria.  
c) Organitzar i coordinar al personal subaltern i auxiliars de servicis comprenent la gestió del servici de valises i la gestió i les relacions amb el servici de Correus.  
d) Gestionar, controlar i supervisar els servicis generals i les dependències i instal·lacions de la conselleria.  
e) Qualsevol altra que li siga encarregada per la Secretaria General Administrativa, en relació amb les matèries que li són pròpies.  
2. Al Servici de Programació i Gestió Econòmica li correspon l'exercici de les funcions següents:  
a) Control i seguiment de l'execució pressupostària i les seues modificacions i la gestió de les despeses i ingressos.  
b) Elaboració de l'avantprojecte de pressupost de la conselleria.  
c) Supervisió de l'activitat de gestió economicopressupostària.  
d) La gestió de les despeses de personal i la tramitació de les incidències de nòmina.  
e) Coordinació i seguiment de les distintes caixes pagadores de la conselleria, així com la comptabilització dels comptes justificats dels fons de caixa fixa gestionats pels centres directius de la conselleria.  
  
f) Coordinar i elaborar la informació econòmica que sol·liciten la Sindicatura de Comptes, la Intervenció General o altres òrgans superiors.  
g) Realització de totes les actuacions econòmiques relatives als arrendaments de béns immobles destinats a dependències pròpies de la conselleria.  
h) Tramitar i efectuar les gestions encaminades a complir degudament l'execució de sentències i altres resolucions judicials, els veredictes de les quals condemnen la conselleria al pagament de quantitat líquida.  
i) Qualsevol altra que li siga encarregada per la Secretaria General Administrativa, en relació amb les matèries que li són pròpies.  
  
3. Al Servici de Recursos Humans li correspon l'exercici de les funcions següents:  
a) Gestió del personal de la conselleria  
b) Elaboració de propostes de modificació que afecten les relacions de llocs de treball.  
c) Vetlar pel compliment de la normativa en matèria de personal.   
  
d) Tramitar les vacances, les llicències, els permisos i exercir el control horari.  
e) Tramitar les reclamacions prèvies, els recursos en matèria de personal i els procediments disciplinaris.  
f) Custòdia i manteniment dels expedients de personal.  
g) Registre General i informació al públic.   
h) Tramitació dels procediments de responsabilitat patrimonial.  
  
i) Coordinar, estudiar, elaborar i tramitar els projectes normatius sobre funcionament i organització interna de la conselleria.  
j) Qualsevol altra que li siga encarregada per la Secretaria General Administrativa, en relació amb les matèries que li són pròpies  
  
Article 17. De la Subdirecció General de Sistemes d'Informació d'Hisenda  
1. A la Subdirecció General de Sistemes d'Informació d'Hisenda li corresponen les funcions de direcció, control, coordinació i supervisió de tots els projectes, processos, objectius i activitats relacionats amb la informàtica corporativa d'hisenda. En l'exercici de les seues funcions haurà de sol·licitar en tot cas els informes preceptius de l'òrgan de la Generalitat amb competències horitzontals en la matèria.  
2. Per al compliment de les funcions mencionades en l'apartat anterior, la Subdirecció General de Sistemes d'Informació d'Hisenda, s'estructura en els servicis següents:  
Servici de Producció i Sistemes  
Servici de Desenvolupament d'Aplicacions d'Hisenda  
Servici d'Innovació i Assessorament Tecnològic  
2.1. Servici de Producció i Sistemes  
a) L'assegurament de la producció, l'explotació i l'atenció a usuaris dels sistemes d'informació de l'àrea economicofinancera.  
  
b) La gestió de la infraestructura tecnològica i les comunicacions que donen suport als sistemes economicofinancers i als projectes que es puguen necessitar per a l'activitat en matèria d'hisenda.  
c) La coordinació amb la Direcció General de Tecnologies de la Informació per a complir amb les mesures de seguretat i les característiques tècniques exigibles en els sistemes d'informació de la Generalitat.  
2.2. Servici de Desenvolupament d'Aplicacions d'Hisenda  
a) El desenvolupament, la implantació i el manteniment de les aplicacions corporatives de l'àmbit economicopressupostari, possibilitant la integració amb estes d'altres sistemes d'informació de la Generalitat. En este àmbit s'inclouen la Comptabilitat, la Tresoreria, la Nòmina, la Gestió de Fons Europeus, la Gestió del Patrimoni, l'Elaboració i Execució Pressupostària, la Central de Compres i les aplicacions de la Junta Superior de Contractació, la Gestió, Recaptació i Inspecció de Tributs i altres ingressos i Joc, així com qualsevol altre sistema corporatiu que es puga necessitar per a l'activitat pròpia de les matèries d'hisenda.  
  
b) El desenvolupament de la relació per mitjans electrònics dels ciutadans, les empreses i altres entitats amb els sistemes corporatius d'hisenda.  
2.3. Servici d'Innovació i Assessorament Tecnològic  
a) L'elaboració d'estudis tècnics, anàlisis prospectives, informes i propostes en matèria de tecnologies de la informació associades als projectes de racionalització administrativa que es puguen necessitar per a l'activitat en matèria d'hisenda.  
b) El suport tècnic per a l'elaboració de directrius i requisits tecnològics associats als procediments i a la normativa pròpia en matèria d'hisenda.  
c) L'elaboració i el desenvolupament de quadres de comandament, gestió del coneixement i sistemes d'intel·ligència del negoci relacionats amb els sistemes d'informació economicofinancers.  
d) La planificació, la monitorització i el control dels projectes informàtics de la Subdirecció General de Sistemes d'Informació d'Hisenda i el seguiment dels plans estratègics de sistemes.  
e) El suport legal per a la preparació de normativa i directrius que donen suport als processos derivats dels sistemes d'informació economicofinancers i tributaris de la Subdirecció General de Sistemes d'Informació d'Hisenda.  
f) Valoració de la documentació administrativa en qualsevol suport per a la seua conservació i consulta en l'Arxiu Central de la conselleria i, si és el cas, en l'Arxiu Intermedi i l'Històric de la Generalitat  
  
g) La gestió de l'oficina d'informació de les matèries pròpies de la conselleria en coordinació amb el Sistema d'Informació al Ciutadà de la Generalitat.  
h) La gestió pressupostària, la preparació i el seguiment dels plecs de contractació i de la certificació de les operacions cofinançades amb fons europeus, si és el cas.  
  
  
CAPÍTOL II  
De les secretaries autonòmiques  
  
Secció primera   
De la Secretaria Autonòmica d'Hisenda i Pressupostos  
  
Article 18. De les competències de la Secretaria Autonòmica d'Hisenda i Pressupostos  
1. Davall l'autoritat del conseller o consellera, el titular de la Secretaria Autonòmica d'Hisenda i Pressupostos, assumix les competències que li atribuïx l'article 68 de la Llei del Consell, dirigint i coordinant els centres directius adscrits davall la seua dependència, així com les unitats administratives integrades en estos, respon davant del conseller o consellera de la gestió d'aquelles matèries que té atribuïdes; i duu a terme les competències executives següents:  
a) Exercir les facultats inherents al sector o activitat de la competència que té encarregada en matèria de política pressupostària, de despesa pública, tributària, de gestió financera i tresoreria, de les relacions financeres amb l'entitats locals, de projectes i fons europeus i de joc.   
  
b) Impulsar i coordinar la consecució dels programes i l'execució dels projectes que duguen a terme els centres directius davall la seua dependència, controlant i supervisant el compliment dels objectius que fixe el conseller o la consellera.   
c) Resoldre els recursos que s'interposen contra les resolucions de la Subdirecció General de Joc i la resta dels centres directius davall la seua dependència, els actes de la qual no esgoten la via administrativa.   
d) Efectuar les funcions corresponents a les competències que la Llei 4/1988 de 3 de juny del Joc de la Comunitat Valenciana, i la resta de normes específiques en matèria de joc assignen a la Conselleria d'Hisenda i Administració Pública, i que no estiguen atribuïdes expressament a altres òrgans per norma legal o reglamentària.  
e) Qualssevol altres que li atribuïsca la vigent legislació, o se li assigne reglamentàriament.  
2. De la Secretaria Autonòmica d'Hisenda i Pressupostos depenen els centres directius següents:  
La Direcció General de Pressupostos   
La Direcció General de Tributs  
La Direcció General de Projectes i Fons Europeus  
La Direcció General de Patrimoni  
La Intervenció General  
3. Així mateix queden davall la dependència directa de la Secretaria Autonòmica de d'Hisenda i Pressupostos les unitats administratives denominades Subdirecció General de Tresoreria i Subdirecció General de Joc.  
  
Article 19. Subdirecció General de Tresoreria  
1. Li correspondran a la Subdirecció General de Tresoreria les funcions establides en el Text Refós de la Llei d'Hisenda Pública de la Generalitat per a la Tresoreria, i exercirà les següents:  
a) L'obtenció de finançament a curt termini per a assegurar liquiditat suficient, en el marc del que preveu l'article 39 del Text Refós de la Hisenda Pública de la Generalitat.  
b) L'optimització dels recursos i excedents de la Tresoreria de la Generalitat, així com la coordinació dels recursos pressupostaris transferits al sector públic.  
c) La coordinació i execució de les relacions juridicoadministratives que la Tresoreria, per raó de la gestió de les seues competències, puga desenvolupar amb les entitats de crèdit.  
d) Aplicar el principi d'unitat de caixa, a través de la centralització de tots els fons i valors generats per operacions pressupostàries i extrapressupostàries.  
2. La Subdirecció General de Tresoreria que atén l'objectiu bàsic de gestionar i administrar tots els recursos financers de la Generalitat i les seues entitats autònomes, així com la gestió de tresoreria del sector públic dependent, i les disponibilitats líquides, s'estructura en els servicis següents als quals corresponen les funcions que així mateix s'indiquen:  
2.1. Servici de Fiances i Recaptació, que té atribuïdes les funcions següents:   
a) Coordinació i seguiment de totes les actuacions per a assegurar la correcta gestió de la Caixa General de Depòsits, els avals i les fiances de la Generalitat.   
b) La gestió de les funcions que en matèria de recaptació té assignades la Tresoreria de la Generalitat.   
c) Control i seguiment dels embargaments.  
d) Actualització i seguiment de la regulació legal existent en la matèria.  
e) Gestionar el compliment de les obligacions fiscals de la Generalitat davant de l'administració de l'Estat: obtenció de dades fiscals, presentació de liquidacions i declaracions i tramitació de pagaments.  
  
f) Gestió de procediments que avalen la qualitat de la informació fiscal que ha de tramitar la Generalitat.  
g) Coordinar la comunicació i les relacions de la Generalitat, com a subjecte passiu tributari, amb l'Agència Estatal d'Administració Tributària.   
2.2. Servici de Gestió de Tresoreria, que té atribuïdes les funcions següents:   
a) Coordinació i seguiment de totes les actuacions necessàries per a assegurar la correcta gestió de pagaments i ingressos de la Tresoreria de la Generalitat.   
b) Proposta i desenvolupament de la planificació de l'endeutament de la Tresoreria a curt termini, de disposició i consignació de recursos financers entre les entitats de crèdit, així com del funcionament normal dels productes i comptes gestionats per la Tresoreria.   
c) Posada en marxa i coordinació dels projectes informàtics dirigits a la millora de la gestió financera de la Tresoreria.   
d) La gestió de totes les actuacions necessàries per a l'obtenció del finançament a curt termini per a assegurar la liquiditat suficient de la Tresoreria, i per a cobrir, totalment o parcialment, riscos de tipus d'interés o d'un altre tipus inherents a les operacions de Tresoreria.   
e) Impulsar la instauració de procediments de gestió coordinada dels fons de tresoreria del Sector Públic Valencià.  
  
Article 20. Subdirecció General de Joc  
1. La Subdirecció General de Joc davall la supervisió del titular o la titular de la Secretaria Autonòmica d'Hisenda i Pressupostos, dirigix, controla, coordina i supervisa l'execució dels projectes, objectius o activitats que se li assignen, així com els servicis i les unitats administratives que se li adscriuen en l'apartat 2 d'este article.  
Així mateix, dependran funcionalment d'esta subdirecció general les unitats administratives de joc de les direccions territorials d'Hisenda i Administració Pública.  
2. Per al compliment de les funcions mencionades en l'apartat anterior, la Subdirecció General de Joc s'estructura en els servicis següents als quals corresponen les funcions que així mateix s'indiquen:   
  
2.1. Servici d'Autoritzacions i Homologacions de Joc, al qual correspon les funcions següents:  
a) Programar, promoure i tramitar els expedients administratius en matèria de joc.  
b) Coordinar i impulsar la gestió en matèria de joc de les direccions territorials d'Hisenda i Administració Pública, així com cooperar en la recaptació i inspecció de la tributació de joc.  
c) Programar, coordinar i impulsar les inspeccions en matèria de joc.  
d) Gestionar el Registre de prohibicions d'accés als establiments de joc.  
e) Aquelles altres que, en el marc de les funcions atribuïdes a la subdirecció general a què està adscrit el servici, li encarregue la Secretaria Autonòmica d'Hisenda i Pressupostos o la Subdirecció General de Joc.  
2.2. Servici de Normes, Estudis i Procediments de Joc que té al seu càrrec la realització de les funcions següents:  
a) Elaborar normes, estudis, informes i anàlisi en matèria de joc.  
  
b) Incoar i tramitar expedients sancionadors en matèria de joc, la resolució dels quals siga competència del Consell o del conseller o consellera d'Hisenda i Administració Pública i tramitar els recursos que s'interposen contra les resolucions recaigudes en estos.  
c) Coordinar i impulsar l'harmonització i cooperació amb l'administració de l'Estat i de les comunitats autònomes en matèria de joc.  
  
d) Recopilació i difusió a les direccions territorials de les normes que, en matèria de joc, siguen promulgades.  
e) Coordinar i impulsar propostes de normalització i racionalització de procediments.  
f) Aquelles altres que, en el marc de les funcions atribuïdes a la subdirecció general a què està adscrit el servici, li encarregue la Secretaria Autonòmica d'Hisenda i Pressupostos o la Subdirecció General de Joc.  
  
Article 21. La Direcció General de Pressupostos   
Sota la direcció i coordinació de la persona titular de la Secretaria Autonòmica d'Hisenda i Pressupostos i adscrita a esta, la Direcció General de Pressupostos és el centre directiu al qual corresponen les competències en matèria d'elaboració i programació pressupostària, gestió de les competències financeres que en matèria d'hisendes locals té atribuïda la Generalitat, anàlisi, planificació i avaluació de la despesa pública de la Generalitat, i en concret la tramitació i resolució de tots els assumptes que les disposicions vigents atribuïxen a la Conselleria d'Hisenda i Administració Pública en matèria de pressupostos de la Generalitat. Així mateix li correspon a la Direcció General de Pressupostos, la direcció de les nòmines de la Generalitat.  
  
  
Article 22. De les unitats administratives de la Direcció General de Pressupostos  
Per al desenvolupament de les seues competències la Direcció General de Pressupostos s'estructura en les unitats següents:   
Subdirecció General d'Anàlisi i Avaluació de la Despesa Pública.  
Subdirecció General d'Elaboració, Programació Pressupostària i Relacions Financeres amb les Entitats Locals.  
  
Article 23. De la Subdirecció General d'Anàlisi i Avaluació de la Despesa Pública  
1. La Subdirecció General d'Anàlisi i Avaluació de la Despesa Pública davall la supervisió del titular o la titular de la direcció general, dirigix, controla, coordina i supervisa l'execució dels projectes, objectius o activitats que se li assignen, així com els servicis i les unitats administratives que se li adscriuen en l'apartat 2 d'este article, i exercix fonamentalment les funcions següents:  
a) Seguiment de l'evolució de la despesa pública, amb vista a proposar les mesures necessàries perquè l'execució es duga a terme d'acord amb els principis d'eficiència i economia.  
b) Planificar i coordinar els distints aspectes de caràcter pressupostari, comuns al sector públic.  
c) Coordinació i control dels processos de nòmines del personal al servici de la Generalitat i la resta d'òrgans de l'administració autonòmica, així com dels costos socials vinculats a estos.  
2. Per al compliment de les funcions mencionades en l'apartat anterior, la Subdirecció General d'Anàlisi i Avaluació de la Despesa Pública s'estructura en els servicis següents als quals corresponen les funcions que així mateix s'indiquen:  
2.1. Servici d'Anàlisi de la Despesa Pública, que té atribuïdes les funcions següents:   
a) Anàlisi i seguiment de les dotacions assignades als centres gestors, amb vista a una eficaç consecució dels objectius que tenen assignats, encaminats a propiciar una major racionalització de la despesa pública, en el marc de les directrius establides pel Consell.  
b) Anàlisi, informe i seguiment en l'aplicació de totes aquelles actuacions administratives de les quals es deriven conseqüències econòmiques, en matèria de retribucions i indemnitzacions del personal al servici de la Generalitat.  
c) Emissió dels informes preceptius per a la modificació de les condicions retributives del personal al servici de la Generalitat.  
d) L'estudi i quantificació dels costos del personal actiu, així com l'establiment dels mecanismes d'informació sobre estos costos.   
  
2.2. Servici de Planificació i Coordinació de la Despesa Pública, que té atribuïdes les funcions següents:   
a) Anàlisi i avaluació dels pressupostos de les entitats autònomes i empreses de la Generalitat, amb vista a determinar la seua consistència i impacte econòmic en el pressupost de la Generalitat.  
b) Centralització i coordinació de la informació tramesa per les empreses públiques pel que fa a l'execució de pressupost anual, així com els distints informes que es trameten pels òrgans responsables del control financer.  
c) Realització d'informes que permeten l'adequat seguiment i l'anàlisi comparativa de polítiques pressupostàries adoptades pel sector públic empresarial.  
d) Elaboració de les propostes d'autorització de la massa salarial dels convenis o acords col·lectius del personal laboral, en els termes establits per la legislació vigent.   
2.3. Servici de Coordinació de Nòmines, que té atribuïdes les funcions següents:  
a) Elaboració de les normes i directrius per a la confecció de la nòmina, així com de les seues incidències i variacions, de tot el personal al servici de la Generalitat.  
b) Centre d'informació i formació d'usuaris del sistema de nòmina, i de coordinació d'estos amb la Subdirecció General d'Informàtica d'Hisenda.   
c) Coordinació, gestió, control i pagament de les assegurances socials, MUFACE i drets passius, així com el seguiment dels processos d'incapacitat temporal.  
d) Tramitació dels expedients de reintegrament i de compensació de deutes per errors materials, en la nòmina del personal al servici de la Generalitat.  
  
Article 24. De la Subdirecció General d'Elaboració, Programació Pressupostària i Relacions Financeres amb les Entitats Locals  
  
1. La Subdirecció General d'Elaboració, Programació Pressupostària i Relacions Financeres amb les Entitats Locals davall la supervisió del titular o la titular de la direcció general, dirigix, controla, coordina i supervisa l'execució dels projectes, objectius o activitats que se li assignen, així com els servicis i les unitats administratives que se li adscriuen en l'apartat 2 d'este article, i exercix fonamentalment les funcions següents:  
a) El desenvolupament i la coordinació de totes les actuacions dirigides a l'elaboració del pressupost.  
b) Anàlisi i seguiment dels ingressos i coordinació financera i pressupostària amb l'administració de l'Estat i altres administracions públiques, i en particular, en matèria de finançament de les comunitats autònomes.  
c) Anàlisi i tramitació de les modificacions pressupostàries.  
d) La gestió dels expedients relatius a l'autorització d'operacions de crèdit a llarg termini, en els termes i les condicions establits en l'article 51 de l'Estatut d'Autonomia de la Comunitat Valenciana i l'article 53 del Text Refós de la Llei Reguladora de les Hisendes Locals, aprovat pel Reial Decret Legislatiu 2/2004, de 5 de març.  
  
e) La gestió de totes aquelles funcions que en la matèria atribuïx a les comunitats autònomes la normativa en matèria d'estabilitat pressupostària i el Reial Decret 1463/2007, de 2 de novembre.  
f) La tramitació dels expedients de compensació de deutes contrets per les entitats locals, regulats en el Decret 129/1994, de 5 de juliol, del Consell.  
2. Per al compliment de les funcions mencionades en l'apartat anterior, la Subdirecció General d'Elaboració, Programació Pressupostària i Relacions Financeres amb les Entitats Locals s'estructura en els servicis següents als quals corresponen les funcions que així mateix s'indiquen:  
2.1. Servici d'Elaboració i Programació Pressupostària, que té atribuïdes les funcions següents:  
a) Coordinació del procés d'elaboració de l'avantprojecte de llei de pressupostos de la Generalitat, així com el desenvolupament, l'anàlisi i, si és el cas, la implantació de noves tècniques de processos pressupostaris.  
b) Seguiment de l'execució de l'estat d'ingressos, així com coordinar les actuacions competència de la Direcció General de Pressupostos durant el procés de tancament de l'exercici.  
c) Estudi, anàlisi i seguiment dels recursos del sector públic valencià, i en particular, els relatius al sistema de finançament de les comunitats autònomes i les transferències de recursos procedents d'altres administracions o ens públics.  
d) Coordinar les relacions financeres amb altres administracions i ens públics.  
2.2. Servici d'Administració del Pressupost, que té atribuïdes les funcions següents:  
a) Tramitació de les modificacions pressupostàries.  
b) Coordinació de les actuacions competència de la Direcció General de Pressupostos durant el procés d'obertura de l'exercici.  
c) Seguiment de l'evolució de l'execució dels crèdits pressupostaris.  
d) Coordinació amb els òrgans responsables de la gestió econòmica en les distintes conselleries.  
2.3. Servici d'Ordenació de les Relacions Financeres amb les Entitats Locals i Coordinació Juridicopressupostària, que té atribuïdes les funcions següents:  
a) Control, seguiment i tramitació dels expedients administratius que es deriven de l'exercici de les funcions que tant la normativa en matèria d'estabilitat pressupostària com el Reial Decret 1463/2007, de 2 de novembre, atribuïx a les administracions autonòmiques, en matèria de tutela financera de les entitats locals.  
b) Anàlisi i avaluació dels expedients administratius relatius a l'autorització d'operacions d'endeutament de les entitats locals, en els termes previstos en el Text Refós de la Llei Reguladora de les Hisendes Locals, aprovat pel Reial Decret Legislatiu 2/2004, de 5 de març.  
  
c) Anàlisi, avaluació i tramitació dels expedients de compensació de deutes contrets per les entitats locals.  
d) Elaboració d'informes, en el marc de la normativa en vigor, de tota actuació administrativa amb transcendència pressupostària pluriennal.  
e) Coordinació de totes les actuacions necessàries per a la preparació del text articulat de l'avantprojecte de llei anual de pressupostos.  
f) Suport jurídic a totes les actuacions realitzades en l'àmbit competencial de la Direcció General de Pressupostos.  
  
Article 25. De la Direcció General de Tributs  
Davall la direcció i coordinació del titular o la titular de la Secretaria Autonòmica d'Hisenda i Pressupostos i adscrita a esta, la Direcció General de Tributs és el centre directiu al qual corresponen totes aquelles funcions que la Generalitat té atribuïdes en matèria d'ingressos tributaris, recaptació, gestió i inspecció de tributs i altres matèries d'indole fiscal, incloent-hi, entre altres, les següents:   
a) La gestió, recaptació i inspecció dels tributs cedits per l'administració de l'Estat a la Generalitat.  
b) La direcció de la gestió i control del nivell d'execució dels ingressos de dret públic de la Generalitat.  
c) La inspecció i recaptació executiva dels ingressos de dret públic de la Generalitat, dels seus organismes autònoms i de les entitats de dret públic de la Generalitat.   
d) L'estudi i preparació de les normes de naturalesa tributària, així com l'emissió d'instruccions i circulars per al seu compliment.  
e) Efectuar les anàlisis i els estudis d'aquelles qüestions de caràcter fiscal que afecten directament o indirectament la Comunitat Valenciana.  
f) Gestió, recaptació i inspecció de les fiances urbanes.  
2. El desenvolupament de les competències de la Direcció General de Tributs es portarà a cap mitjançant la Subdirecció General de Tributs, que depén de la direcció general mencionada.  
  
Article 26. De la Subdirecció General de Tributs   
1. La Subdirecció General de Tributs davall la supervisió del titular o la titular de la direcció general, dirigix, controla, coordina i supervisa l'execució dels projectes, objectius o activitats que se li assignen -així com els servicis i les unitats administratives que se li adscriuen en l'apartat 2 d'este article- i exercix fonamentalment les funcions següents:   
a) Suport i assessorament a l'òrgan superior per a l'adequat exercici de les funcions directives.  
b) Organització, supervisió i impuls de tots els servicis i les unitats administratives dependents funcionalment de la Direcció General de Tributs.  
c) Les relacions amb altres òrgans de l'administració autonòmica i amb altres administracions públiques o entitats públiques o privades.  
  
2. Per al compliment de les funcions mencionades en l'apartat anterior, la Subdirecció General de Tributs s'estructura en els servicis següents als quals corresponen les funcions que així mateix s'indiquen:   
2.1. Servici d'Estudis i Planificació que té al seu càrrec la realització de les funcions següents:  
a) Realització dels estudis encaminats a l'exercici per la Generalitat de les funcions normatives que, en el marc de la Llei Orgànica 8/1980, de 22 de setembre, de Finançament de les comunitats autònomes i la resta de normes de desplegament corresponguen a la Hisenda Pública Valenciana, així com aquells estudis necessaris amb vista a l'exercici de les competències en matèria de fiances d'arrendaments urbans, i de prestació de servicis i subministraments complementaris.   
b) Formulació a la Direcció General de Tributs i a la Subdirecció General de Tributs de propostes d'aprovació de normes en matèria tributària, a instància pròpia o de las resta de servicis d'esta.   
  
c) Elaboració de les memòries economicofinanceres prèvies a l'establiment o modificació de les quanties dels tributs propis, tributs cedits i preus públics de la Hisenda Pública Valenciana.  
d) Formulació a la Direcció General de Tributs i a la Subdirecció General de Tributs de propostes de planificació dels distints programes a dur a terme en l'àmbit competencial de la direcció general.   
  
e) Formulació de proposta de resolució de consultes tributàries.   
f) Formulació a la Direcció General de Tributs i a la Subdirecció General de Tributs de propostes de normalització, racionalització i coordinació de procediments i recursos en l'àmbit competencial de la direcció general.   
g) Formulació a la Direcció General de Tributs i a la Subdirecció General de Tributs de propostes d'aprovació dels models de declaració i autoliquidació dels recursos de dret públic de la Hisenda Pública Valenciana.   
h) Elevació a superior aprovació de la direcció general de les propostes d'interposició de recursos d'alçada davant del Tribunal Econòmic Administratiu Central, per a la seua tramesa, si és el cas, a la firma del conseller o consellera.   
i) Tramitació de les queixes que es formulen en relació amb l'àmbit competencial de la direcció general, en particular les provinents del Defensor del Pueblo i del Síndic de Greuges, i elevar a superior criteri de la direcció general la contestació que pertoque.  
j) Seguiment de les normes que, en matèria tributària i de fiances d'arrendaments urbans, i de prestació de servicis i subministraments complementaris siguen promulgades, als efectes de la seua compilació i difusió entre els altres servicis de la Subdirecció General de Tributs.   
  
k) Manteniment del fons documental de la direcció general i formulació, si és el cas, de proposta d'adquisició a la direcció general del fons documental esmentat.   
l) Qualssevol altres que, en el marc de les seues funcions, i no expressament atribuïdes als altres servicis d'esta, encarregue al servici la Direcció General de Tributs o la Subdirecció General de Tributs.   
  
2.2. El Servici de Gestió Tributària que té al seu càrrec la realització de les funcions següents:  
a) Planificació, coordinació i control de l'actuació dels òrgans dependents de l'àmbit funcional de gestió tributària.  
b) Prestació d'assistència als servicis de Gestió Tributària de les direccions territorials d'Hisenda i Administració Pública.  
c) Planificació, coordinació i control dels servicis d'informació i assistència tributària.  
d) Elaboració d'estadístiques i memòries relatives a la gestió tributària.   
e) Elaboració dels informes previs a la proposta de resolució de consultes en matèria de gestió tributària.   
f) Formulació de les propostes de resolució de recursos d'alçada contra actes dictats en via de gestió tributària i en matèria de fiances d'arrendaments urbans i de prestació de servicis i subministraments complementaris.   
g) Elevació a superior aprovació de la Direcció General de Tributs, de les sol·licituds d'interposició de recursos contenciosos administratius dirigides a l'Advocacia de la Generalitat en relació amb els actes dictats pels òrgans dependents de l'àrea funcional de gestió tributària.  
  
h) Si és el cas, les que la normativa en vigor atribuïx, en l'àmbit estatal, al director de Departament de Gestió Tributària de l'Agència Estatal d'Administració Tributària.  
i) Qualssevol altres que, en el marc de la gestió tributària autonòmica, encarregue al Servici la Direcció General de Tributs o la Subdirecció General de Tributs.   
2.3. Servici de Recaptació que té al seu càrrec la realització de les funcions següents:  
a) Fixació de directrius, supervisió i, si és el cas, formulació de propostes de resolució, en relació amb l'exercici de les competències que, en matèria de recaptació, atribuïx la normativa vigent a la Direcció General de Tributs. En particular, les relatives a ajornaments i fraccionaments, expedients de compensació i recaptació executiva.  
  
b) Coordinació del funcionament dels servicis de Recaptació de les direccions territorials d'Hisenda i Administració Pública.  
  
c) Prestació d'assistència als servicis de Recaptació de les direccions territorials d'Hisenda i Administració Pública.  
d) Elaboració d'estadístiques i memòries de recaptació.  
e) Elaboració d'informes previs a la proposta de resolució de consultes en matèria de recaptació.  
f) Formulació de les propostes de resolució de recursos d'alçada relatius a la procedència de la via de constrenyiment per al cobrament executiu dels ingressos de dret públic de la Generalitat.  
g) Qualssevol altres que, en el marc de la recaptació autonòmica, encarregue al servici la Direcció General de Tributs o la Subdirecció General de Tributs.  
2.4. Servici d'Inspecció Tributària que té al seu càrrec la realització de les funcions següents:   
a) Elaboració del Pla d'Actuacions Inspectores, per a la seua elevació a la superior aprovació de la direcció general, i control de la seua execució pels servicis d'Inspecció Tributària de les direccions territorials d'Hisenda i Administració Pública.  
b) Realització de les actuacions inspectores que tinga encarregades. En particular: 1r) Pràctica de les actuacions inspectores corresponents; 2n) Aprovació dels actes administratius de liquidació tributària derivats de les dites actuacions; 3r) Resolució dels recursos de reposició interposats contra tals actes; i 4t) Imposició de les sancions tributàries que pertoquen.  
c) Coordinació del funcionament dels servicis d'Inspecció Tributària de les direccions territorials d'Hisenda i Administració Pública.   
  
d) Prestació d'assistència als servicis d'Inspecció Tributària de les direccions territorials d'Hisenda i Administració Pública.  
e) Tramitació, d'ofici o a proposta dels servicis d'Inspecció Tributària de les direccions territorials d'Hisenda i Administració Pública i la resta d'òrgans que tinguen atribuïdes funcions d'Inspecció dels Tributs, dels expedients de delicte fiscal, i elevar a la direcció general la proposta que, si és el cas, pertoque.   
f) Elaboració d'estadístiques i memòries d'inspecció tributària.   
g) Elaboració d'informes previs a la proposta de resolució de consultes relatives a la inspecció tributària.   
h) Si és el cas, les que la normativa en vigor atribuïx, en l'àmbit estatal, al director de Departament d'Inspecció Tributària de l'Agència Estatal d'Administració Tributària.  
i) Qualssevol altres que, en el marc de la inspecció tributària, encarregue al Servici la Direcció General de Tributs o la Subdirecció General de Tributs.  
2.5. Servici de Valoració que té al seu càrrec la realització de les actuacions següents:  
a) Proposició de criteris tècnics en matèria de valoració de béns a efectes fiscals, especialment de naturalesa immoble, per a la seua posterior elevació a superior aprovació de la direcció general. Així mateix, una vegada establits, el seu seguiment i impuls, i proposar els canvis que s'estimen convenients.   
b) Elaboració i seguiment de les instruccions de la Direcció General de Tributs i de la Subdirecció General de Tributs, quant a matèries de valoració de béns immobles, a efectes fiscals.   
c) Coordinació del funcionament dels servicis de Valoració de les direccions territorials d'Hisenda i Administració Pública.   
d) Prestació d'assistència als servicis de Valoració de les direccions territorials d'Hisenda i Administració Pública.  
e) Qualssevol altres que, en el marc de la valoració de béns, encarregue al servici la Direcció General de Tributs o la Subdirecció General de Tributs.  
  
Article 27. De la Direcció General de Projectes i Fons Europeus  
1. Davall la direcció i coordinació de la persona titular de la Secretaria Autonòmica d'Hisenda i Pressupostos i adscrita a esta, la Direcció General de Projectes i Fons Europeus té competències en matèria de control i coordinació d'ajudes públiques de la Generalitat, promoció del desenvolupament regional en el marc de polítiques regionals de la Unió Europea, fons europeus, així com la seua verificació i control, autorització i control de la participació de la Generalitat en projectes europeus, i exercix, entre altres, les següents:   
a) Planificar i aplicar la política regional que acorde el Consell de la Generalitat en el marc establit per la Unió Europea, l'administració general de l'Estat i el propi de la Generalitat.   
b) Preparar i presentar els projectes d'inversió susceptibles de ser cofinançats amb fons europeus.  
c) Conéixer, difondre, planificar i controlar els fons estructurals de la UE gestionats pels centres directius de la Generalitat, incloent-hi els corresponents a la Cooperació Territorial Europea.  
d) Gestionar els Programes d'Incentius Regionals i Autonòmics a la Inversió.  
e) Gestionar el Programa de Desenvolupament Local.  
f) Gestionar el Programa Eurodissea.  
g) Planificar la participació de la Generalitat en el Fons Social Europeu i el Fons Europeu de Desenvolupament Regional, en la seua qualitat d'Organisme Intermedi dels Programes Operatius, així com la gestió d'una part d'esta.  
h) Dur a terme la coordinació i el control de les ajudes públiques concedides per la Generalitat, en el marc de la política de competència de la Unió Europea.  
i) Elaborar la proposta i la certificació de les inversions finançades pel Fons de Compensació Interterritorial.  
j) Autoritzar i controlar la participació de la Generalitat en projectes amb finançament europeu.  
2. El desenvolupament de les competències de la Direcció General de Projectes i Fons Europeus, es durà a terme mitjançant la Subdirecció General de Projectes i Fons Europeus, que en depén.  
  
  
  
Article 28. De la Subdirecció General de Projectes i Fons Europeus  
  
1. La Subdirecció General de Projectes i Fons Europeus davall la supervisió del titular o la titular de la direcció general, dirigix, controla, coordina i supervisa l'execució dels projectes, objectius o activitats que se li assignen -així com els servicis i les unitats administratives que se li adscriuen en l'apartat 2 d'este article- i exercix fonamentalment les funcions següents:   
a) Atendre l'objectiu bàsic d'aprofitar al màxim els recursos pressupostaris procedents de la Unió Europea, mitjançant el seu coneixement i difusió, assegurar el compliment de les polítiques europees en matèria de gestió dels fons, i coordinar els servicis corresponents de la subdirecció general.   
b) La coordinació amb les autoritats de gestió i auditoria dels programes operatius i formes d'intervenció comunitàries en què la Direcció General de Projectes i Fons Europeus és organisme intermedi.  
  
c) La coordinació amb altres òrgans de l'administració autonòmica, amb els quals hagen de relacionar-se els servicis en què s'estructura esta Subdirecció General de Projectes i Fons Europeus, en relació amb les tasques de caràcter horitzontal que la Direcció General de Projectes i Fons Europeus té encarregades.   
d) Conéixer i estudiar les distintes fonts de finançament comunitari, i la seua difusió als distints òrgans gestors de la Generalitat.   
e) La supervisió general de les actuacions administratives la competència de les quals està atribuïda a la direcció general.  
f) El seguiment del compliment de les normes reguladores del funcionament administratiu de la Direcció General Projectes i Fons Europeus.   
g) Supervisió de les tasques de verificació sobre les distintes actuacions cofinançades per Fons Estructurals.  
2. Per al compliment de les funcions mencionades en l'apartat anterior, la Subdirecció General de Projectes i Fons Europeus s'estructura en els servicis següents als quals corresponen les funcions que així mateix s'indiquen:   
2.1. Servici de Política Regional de la Unió Europea i de Promoció del Desenvolupament Regional, al qual corresponen les funcions següents:  
a) L'estudi i la tramitació de les sol·licituds realitzades pels centres gestors d'ajudes de la Generalitat, de l'informe preceptiu i vinculant del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, així com la seua elaboració per a assegurar la compatibilitat de les ajudes públiques que concedisca la Generalitat amb el que disposa el Tractat CE i la resta del dret comunitari derivat.  
  
b) L'estudi, la tramitació i, si és el cas, l'elaboració d'observacions, sobre els informes de no subjecció a la política de la competència, emesos pels centres gestors d'ajudes de la Generalitat, en compliment del Decret 147/2007, del Consell.  
c) Supervisar que tots els règims d'ajudes i totes les ajudes individuals concedides des de l'administració autonòmica siguen compatibles amb la política comunitària de control d'ajudes d'Estat.  
d) Elaborar els formularis i demanar la informació necessària per a efectuar la comunicació o notificació a la Comissió Europea de les ajudes que pretenguen implantar els centres gestors de la Generalitat.  
  
e) Coordinar les respostes a les sol·licituds d'informació realitzades a l'administració autonòmica per la Comissió Europea, en relació amb l'aplicació de la política d'ajudes d'Estat, així com demanar els informes anuals sobre les ajudes públiques subjectes a la política de competència.  
f) El coneixement, la difusió i l'assessorament sobre la normativa comunitària rellevant en matèria d'ajudes públiques, així com elaborar els informes, les consultes i les al·legacions necessaris a les propostes de nova normativa realitzades per la Comissió Europea.  
g) L'exercici de la resta de funcions que estiguen atribuïdes a la Direcció General de Projectes i Fons Europeus en relació amb la coordinació i el control d'ajudes públiques, en el marc de la política de la Competència de la Unió Europea.  
h) Coordinar la programació econòmica regional, que es plasmarà en forma de plans, programes operatius, etc., per a la seua presentació, coordinadament amb l'administració general de l'Estat, als organismes europeus per al seu cofinançament, i demanar prèviament la informació als distints centres gestors.   
i) Administrar els distints Fons Estructurals, especialment el FEDER, i els Fons de Cohesió i realitzar el seguiment dels ingressos previstos procedents de la Unió Europea, en coordinació amb el departament corresponent de la conselleria, en matèria d'anàlisi i seguiment d'ingressos.   
j) Retre comptes davant de l'administració general de l'Estat i la Comissió Europea, del grau d'execució material i financera dels programes operatius i altres, tramitar les seues modificacions i assegurar el compliment per part dels gestors de les normatives europees.   
  
k) Coordinar i gestionar el Fons de Compensació Interterritorial assignat per l'Estat a la Comunitat Valenciana.   
l) Aplicar la política de correcció de desequilibris territorials a la Comunitat Valenciana, mitjançant l'execució de distints programes d'incentius al sector privat i a les corporacions locals, com són els programes d'Incentius regionals, Incentius autonòmics i el Programa de Desenvolupament Local.   
2.2. Servici del Fons Social Europeu i Cooperació Territorial Europea, al qual li correspondrà l'exercici de les funcions següents:   
  
a) Planificar les actuacions de la Generalitat en matèria de recursos humans susceptibles de rebre finançament del Fons Social Europeu, així com el seguiment, el control i l'avaluació de les polítiques comunitàries en esta matèria, i elaborar els programes operatius i projectes.   
   
b) Retre comptes davant de l'administració general de l'Estat i la Comissió Europea del grau d'execució dels programes operatius, incloent-hi els de les iniciatives comunitàries, del Fons Social Europeu, així com d'altres fons europeus la gestió dels quals s'assimile a la del Fons Social Europeu, com és el cas del Fons Europeu d'Adaptació a la Globalització o altres.   
c) Control d'ingressos procedents del Fons Social Europeu i la seua incidència en els pressupostos de la Generalitat.  
d) Promoció i dinamització de programes europeus en matèria de formació i integració professional, així com la participació en qualsevol convocatòria europea que tinga com a finalitat el perfeccionament professional.   
e) Direcció del Programa Eurodissea de l'Assemblea de Regions d'Europa, com a membre del Comité de Direcció d'este, i la seua gestió en l'àmbit de la Comunitat Valenciana.   
f) Supervisió de les tasques relacionades amb el punt Interact de València, i en especial els estudis i les propostes per a millorar els coneixements, els mètodes, els sistemes i els procediments per a la gestió dels projectes en cooperació amb altres regions i institucions europees en el marc del programa INTERACT.  
g) Assegurar la correcta realització de totes les tasques derivades de la condició d'institució amfitriona de la direcció general com a punt d'informació INTERREG IV C i de l'oficina d'enllaç del programa MED, així com aquelles estructures de gestió en què puga participar en el futur la direcció general, o haja participat en el passat, com INTERREG III C SUD.  
h) Suport i supervisió de les tasques d'informació i gestió relacionades amb el foment de la Cooperació Territorial Europea en l'àmbit de la Generalitat, cofinançades amb els Fons Estructurals de la UE i amb aquells programes europeus relacionats amb esta.  
i) Coneixement, difusió i assessorament sobre les diferents iniciatives de Cooperació Territorial Europea.  
j) Autorització, control i coordinació de projectes de la Generalitat, per al seu finançament europeu mitjançant altres tipus de fons, convocatòries i/o instruments financers que periòdicament posa en marxa l'autoritat comunitària.  
2.3. Servici de Programa de Verificació i Control dels Fons Comunitaris, al qual li corresponen les funcions següents:   
a) Assegurar el compliment de les normes nacionals i comunitàries aplicables, en particular, sobre la subvencionabilitat de les despeses, la contractació pública, les ajudes estatals (incloses les normes sobre l'acumulació d'ajudes), la protecció del medi ambient i la igualtat d'oportunitats. Tot això sense perjuí de les competències de control financer i comptable atribuïdes a la Intervenció General de la Generalitat.   
  
b) Conéixer els programes operatius, projectes individuals, projectes desenvolupats en cooperació, etc., que en cada moment tinguen atorgat finançament comunitari, per a identificar correctament les operacions a seleccionar per a la seua verificació, així com l'establir els mètodes de selecció.   
c) Establir els procediments a emprar en les verificacions i documentar els mètodes i sistemes.   
d) Dur avant el treball en els terminis convinguts, en els diferents òrgans gestors de la Generalitat .   
e) Arxivar i conservar degudament tota la documentació relativa a les verificacions, a fi de posar-la a disposició dels òrgans de control de l'administració General de l'Estat i de la Unió Europea quan esta siga requerida.   
f) Estudi i proposta d'instruccions per a la deguda organització i coordinació de les tasques a realitzar en els centres gestors implicats.   
g) Atenció a les visites de control que reba la Generalitat per part dels òrgans de control de la Unió Europea, de l'administració general de l'Estat o d'altres instàncies, fins al tancament i arxiu definitiu de cada forma d'intervenció comunitària.   
  
Article 29. De la Direcció General de Patrimoni  
1. Davall la direcció i coordinació del titular o la titular de la Secretaria Autonòmica d'Hisenda i Pressupostos i adscrita a esta, la Direcció General de Patrimoni és el centre directiu al qual corresponen totes aquelles funcions inherents al patrimoni de la Generalitat, la seua gestió immobiliària i econòmica, així com el parc mòbil de la Generalitat, i exercix, entre altres, les següents:   
a) La gestió de les competències que la Llei de Patrimoni de la Generalitat atribuïx a la Conselleria d'Hisenda i Administració Pública, i l'inici, tramitació i proposta de resolució dels assumptes competència de la conselleria d'Hisenda i Administració Pública segons la Llei de Patrimoni de la Generalitat.  
b) Dotació d'edificis administratius al Consell per a cobrir les seues necessitats.  
c) Redacció de projectes, direcció d'obres i gestió tècnica dels immobles de la Generalitat, així com la proposta de contractació de les obres i assistències o consultories en obres necessàries amb esta finalitat.  
d) Comparéixer en els documents en què es formalitzen els contractes patrimonials.  
e) La representació de la Conselleria d'Hisenda i Administració Pública, davant d'altres administracions i organismes públics en les sol·licituds de llicències, autoritzacions, declaracions de ruïna, i totes les actuacions que calga realitzar per a la gestió de les competències patrimonials, inclosa la interposició de recursos administratius.  
f) L'organització, el funcionament, la proposta de contractació i la gestió econòmica i pressupostària de qualssevol altres immobles patrimonials que presten els seus servicis als distints òrgans de la Generalitat, i la gestió dels quals se li encarregue.  
g) Les funcions inherents a la valoració i informació urbanística, relativa als béns immobles sobre els quals exercix competència la Direcció General de Patrimoni.  
h) Les funcions que la normativa legal o reglamentària atribuïsca en relació amb el Parc Mòbil Centralitzat del Consell de la Generalitat i la seua administració a la Direcció General de Patrimoni, així com aquelles altres funcions que estiguen assignades a la Conselleria d'Hisenda i Administració Pública i no estiguen atribuïdes a altres òrgans per norma legal o reglamentària.  
  
Article 30. De les unitats administratives adscrites a la Direcció General de Patrimoni  
Per al compliment de les competències mencionades en l'article anterior, la Direcció General de Patrimoni s'estructura en els servicis següents als quals corresponen les funcions que així mateix s'indiquen:  
1. Al Servici de Patrimoni Immobiliari li correspon:   
a) La tramitació dels expedients d'adquisició de béns immobles a títol onerós i gratuït; permuta, alienació, explotació i cessions de béns immobles i drets immobiliaris patrimonials.  
b) La tramitació d'expedients d'afectacions i desafectacions, mutacions demanials, adscripcions i desadscripcions, així com reversions de béns immobles.  
c) La tramitació dels expedients de contractació d'arrendament dels immobles que necessite la Generalitat per al compliment dels seus fins i la modificació, subrogació i resolució dels contractes corresponents.  
  
d) Tramitació d'expedients de declaració d'hereus abintestat i de distribució i liquidació d'herències procedents d'abintestats.  
e) Regularització registral de béns immobles de la Generalitat.  
f) Coordinació, seguiment i control de les actuacions urbanístiques que afecten els drets sobre béns immobles demanials de la Generalitat. Gestió de les actuacions urbanístiques que afecten els béns immobles patrimonials de la Generalitat.  
g) Emissió d'informes preceptius sobre béns immobles quan corresponga la seua emissió a la conselleria competent en matèria de patrimoni, i en concret sobre convenis relacionats amb el patrimoni immobiliari de la Generalitat i sobre utilitzacions del domini públic. Tramitació d'expedients d'autoritzacions i concessions de béns immobles previstes en la Llei de Patrimoni sobre béns de domini públic no adscrits a un altre departament de la Generalitat.  
h) Formació, conservació, actualització, custòdia i valoració de l'Inventari de béns immobles i drets de la Generalitat.  
i) Investigació, defensa dels béns immobles de la Generalitat, així com la seua regularització cadastral; gestió dels immobles patrimonials no adscrits a un altre departament.  
2. Al Servici de Gestió Immobiliària li correspon:   
a) La gestió tècnica dels immobles de la Generalitat, assumint a este efecte la supervisió, el vistiplau i, si és el cas, l'elaboració d'informes i la formulació de propostes, així com l'organització i coordinació de la gestió esmentada.   
b) Redactar els projectes i dirigir les obres dels edificis administratius de la Generalitat, o de qualsevol altra àrea que se li encarreguen.   
c) Seguiment, recopilació i sistematització de tota la normativa de caràcter tècnic en relació amb els projectes i obres esmentats.   
d) Dirigir l'Oficina de Supervisió de Projectes de la Conselleria d'Hisenda i Administració Pública.  
e) Coordinar i dirigir el manteniment dels immobles patrimonials de la Generalitat.  
f) La direcció i gestió tècnica del Complex Logístic i Arxiu de la Generalitat, incloent-hi la direcció i gestió del manteniment del complex, l'assessorament logístic del disseny dels magatzems i la coordinació entre les diferents conselleries usuàries per a dur a terme una correcta funcionalitat i seguretat integral de l'edifici  
g) Prestar assessorament i suport tècnic en matèria de gestió immobiliària a altres òrgans de la Generalitat, així com coordinar i dirigir, si és el cas, actuacions concretes en la matèria.   
h) Elaboració d'avanços d'instruccions i recomanacions per a la redacció de projectes d'obres i, si és el cas, d'informes tècnics, així com la redacció, gestió i supervisió dels projectes tècnics d'obres i construccions; la direcció, el seguiment i control de les obres en la seua fase d'execució de construcció -coordinant els equips tècnics responsables- l'elaboració d'estudis de viabilitat i plans d'actuació d'obres; i la coordinació i direcció dels equips tècnics en cas de convenis de col·laboració, tot això referit als immobles adscrits a la, en aquell temps, Conselleria de Cultura i Esport i als immobles adscrits a la, en aquell temps, Conselleria d'Indústria, Comerç i Innovació.  
3. Al Servici de Gestió Econòmica del Patrimoni i del Parc Mòbil li correspon:  
a) Realitzar anotacions en el Sistema d'Informació Comptable de la Generalitat com a conseqüència de qualsevol variació produïda en el patrimoni de la Generalitat que tinga repercussió comptable, d'acord amb les normes i els principis establits en el Pla General de Comptabilitat Pública, i atenent els criteris fixats per la Intervenció General.  
b) Elaborar la proposta d'avantprojecte del pressupost anual dels programes de la Direcció General de Patrimoni. Dur a terme la gestió econòmica de la direcció general, planificant i controlant les inversions patrimonials de la Generalitat, i realitzant un seguiment i rendició dels ingressos d'esta naturalesa.  
c) Gestió i tramitació de les actualitzacions de les rendes meritades pels immobles que la Generalitat té en règim d'arrendament.   
  
d) Gestió centralitzada de l'Impost sobre Béns Immobles de la Generalitat, amb el control, comprovació i pagament.  
e) Supervisió i gestió econòmica pressupostària del Complex Logístic i Arxiu de la Generalitat.  
f) Control i gestió economicopressupostària del Parc Mòbil del Consell i la seua administració, incloent-hi l'alienació, la cessió, l'assegurament i l'adscripció de tots els vehicles de la Generalitat.  
g) La gestió de les peticions de vehicles del Parc Mòbil del seu Consell i la seua administració catalogats, així com les funcions assignades pel Decret 106/2000, de 18 de juliol, del Govern Valencià, pel qual es regula el Parc Mòbil del Govern Valencià i la seua administració i disposicions de desplegament en relació amb l'adquisició per compra de vehicles del Parc Mòbil del Consell i la seua administració no catalogats o l'adquisició per arrendament, sense perjudici de les competències que, si és el cas, es determinen en la norma de creació de la Central de Compres de la Generalitat.  
h) El manteniment dels vehicles del Parc Mòbil Centralitzat del Consell i la seua administració, la programació, autorització i supervisió de les revisions i intervencions de taller a realitzar en estos vehicles.   
  
i) La planificació horària i l'assignació dels servicis a realitzar pels conductors adscrits a la conselleria.  
j) El manteniment i actualització de l'Inventari General de tots els vehicles de la Generalitat.   
k) La gestió de les competències que corresponen a la Direcció General de Patrimoni en matèria d'inventari de béns mobles.  
l) Formació, conservació, actualització, custòdia i valoració de l'Inventari de béns mobles així com el d'accions i participacions en el capital de societats mercantils i altres títols valors.  
m) La gestió de les competències que corresponen a la Direcció General de Patrimoni sobre coordinació en matèria de confecció de propostes d'inventari de drets de propietat incorporal, així com l'emissió d'informe preceptiu en les alienacions de drets de propietat incorporal.  
  
  
Article 31. De la Intervenció General  
Davall la dependència orgànica de la Secretaria Autonòmica d'Hisenda i Pressupostos i amb plena autonomia funcional, la Intervenció General, que té reconegut el rang de subsecretaria, exercirà les competències establides en el títol III del Text Refós de la Llei d'Hisenda Pública de la Generalitat i en concret el control de tots els actes de l'administració de la Generalitat, les seues entitats autònomes i empreses públiques -que donen lloc al reconeixement de drets i obligacions de contingut econòmic, així com dels ingressos i pagaments que se'n deriven, i de la recaptació, inversió o aplicació en general dels seus cabals- a fi d'assegurar que l'administració de la seua hisenda s'ajuste a les disposicions aplicables en cada cas.   
  
  
Article 32. De l'estructura orgànica i funcional de la Intervenció Ge­neral  
L'estructura orgànica i funcional de la Intervenció General s'ajustarà al que disposa el vigent Reglament del Cos Superior d'Interventors i Auditors de la Generalitat.  
  
  
Secció segona   
De la Secretaria Autonòmica d'Administració Pública  
  
Article 33. De la Secretaria Autonòmica d'Administració Pública  
1. La Secretaria Autonòmica d'Administració Pública assumix les competències que li atribuïx l'article 68 de la Llei del Consell en matèria de funció pública, inspecció general de servicis, atenció al ciutadà, coordinació de les infraestructures d'atenció al ciutadà i tecnologies de la informació.  
2. De la Secretaria Autonòmica d'Administració Pública depenen la Direcció General de Recursos Humans i la Direcció General de Tecnologies de la Informació.  
3. Així mateix queda davall la dependència directa de la Secretaria Autonòmica d'Administracions Públiques la unitat administrativa denominada Subdirecció General d'Atenció al Ciutadà, Qualitat i Inspecció de Servicis.  
  
Article 34. De la Subdirecció General d'Atenció al Ciutadà, Qualitat i Inspecció de Servicis  
1. La Subdirecció General d'Atenció al Ciutadà, Qualitat i Inspecció de Servicis, davall la supervisió del titular o la titular de la secretaria autonòmica, dirigix, controla, coordina i supervisa l'execució dels projectes, objectius o activitats que se li assignen, així com els servicis i les unitats administratives que se li adscriuen en l'apartat 2 d'este article.  
2. Per al compliment de les funcions mencionades en l'apartat anterior, la Subdirecció General d'Atenció al Ciutadà, Qualitat i Inspecció de Servicis s'estructura en els servicis següents als quals corresponen les funcions que així mateix s'indiquen:  
2.1. Servici de Canals d'Informació, Qualitat i Inspecció de Servicis.  
a) La coordinació i gestió de les activitats d'atenció al ciutadà en la Generalitat, que integren la coordinació del Sistema d'Informació al Ciutadà i la direcció dels canals d'atenció, tant presencials en les oficines Prop, com no presencials: en la plataforma 012, en terminals mòbils, en la web, així com en els nous canals emergents que proporcione la implantació de les noves tecnologies.  
b) La coordinació, homogeneïtzació i validació de la informació que continga el Sistema d'Informació al Ciutadà de la Generalitat.  
c) La gestió de les funcions atribuïdes pel Decret 165/2006, de 3 de novembre, del Consell, pel qual es regulen les queixes i els suggeriments en l'àmbit de l'administració i les organitzacions de la Generalitat.  
d) La gestió i el seguiment dels plans i programes de modernització administrativa, simplificació administrativa i en matèria de qualitat dels servicis públics.  
e) L'execució dels programes d'actuació per al mesurament de la qualitat dels servicis públics de la Generalitat.  
f) L'execució dels programes d'avaluació de la qualitat dels servicis públics i d'acreditació i certificació de la qualitat dels servicis.  
g) L'execució de les funcions de control i inspecció dels servicis previstes en el Decret 236/1997, de 9 de setembre, del Consell, pel qual es regula l'exercici de la competència d'inspecció general dels servicis de l'administració valenciana.   
2.2. Servici de Coordinació Administrativa de les Tecnologies de la Informació.  
a) Supervisió dels plecs de prescripcions tècniques, estudi i preparació de les propostes dels expedients de contractació, així com l'elaboració de les incidències que es deriven dels contractes, en l'àmbit de la secretaria autonòmica.   
b) La gestió de les propostes de convenis, acords i protocols de col·laboració de la secretaria autonòmica.   
c) Gestionar les línies de subvenció en matèria de tecnologies de la informació.   
d) Estudis i anàlisis dels assumptes relacionats amb la gestió economicopressupostària dels distints programes pressupostaris de la secretaria autonòmica, i la proposta per a la seua tramitació als òrgans competents.  
e) La coordinació del Projecte d'Oficines Integrades d'Atenció al Ciutadà en l'àmbit territorial de la Comunitat Valenciana.  
f) Suport jurídic a totes les actuacions realitzades en l'àmbit competencial de la secretaria autonòmica.   
g) Seguiment de les normes que, en matèria de tecnologies de la informació, siguen promulgades, als efectes de la seua compilació i difusió entre els altres servicis dels distints òrgans directius de la secretaria autonòmica.  
h) Prestar suport tècnic i administratiu i informar a l'òrgan superior i a l'òrgan de nivell directiu, en les matèries pròpies del seu àmbit competencial, així com qualsevol altra funció que li siga encarregada expressament per estos.  
i) La coordinació general de les actuacions administratives la competència de les quals està atribuïda a la secretaria autonòmica.   
  
Article 35. De la Direcció General de Recursos Humans  
La Direcció General de Recursos Humans assumix les competències en matèria d'ordenació, selecció, provisió i formació del personal al servici de l'administració del Consell i relacions sindicals.  
  
Article 36. De les unitats administratives de la Direcció General Recursos Humans  
Per al desenvolupament de les seues funcions la Direcció General de Recursos Humans s'estructura en les unitats següents:   
Subdirecció General d'Ordenació de Recursos Humans.  
Subdirecció General de Gestió de Recursos Humans.  
Subdirecció General de l'Institut Valencià d'Administració Pública (IVAP).  
  
Article 37. De la Subdirecció General d'Ordenació de Recursos Humans  
1. La Subdirecció General d'Ordenació de Recursos Humans, davall la supervisió del titular o la titular de la direcció general, dirigix, controla, coordina i supervisa l'execució dels projectes, objectius o activitats que se li assignen, així com els servicis i les unitats administratives que se li adscriuen en l'apartat 2 d'este article.  
2. Per al compliment de les funcions mencionades en l'apartat anterior, la Subdirecció General d'Ordenació de Recursos Humans s'estructura en els servicis següents als quals corresponen les funcions que així mateix s'indiquen:  
2.1. Servici de Planificació i Ordenació dels Recursos Humans:  
  
a) Tramitar i gestionar l'aprovació dels plans d'ocupació i dels procediments de reassignació d'efectius del personal al servici de l'administració del Consell.  
b) Gestionar i mantindre l'estructura del sistema de cossos i escales funcionarials i de les agrupacions professionals funcionarials, així com l'adscripció i integració del personal funcionarial a estos, en col·laboració amb la Subdirecció General de Gestió de Recursos Humans.  
  
c) Gestionar la classificació de llocs de treball i elaborar la proposta de les relacions corresponents.  
d) Elaborar, tramitar i emetre informes en relació amb els projectes relatius al sistema retributiu del personal al servici de l'administració de la Generalitat, en coordinació amb el departament competent en matèria de política pressupostària.  
e) Col·laborar en la preparació de la proposta de l'oferta d'ocupació pública, facilitant a este efecte les dades necessàries per a la seua elaboració a la Subdirecció General de Gestió de Recursos Humans de la Direcció General, a través de la Subdirecció General d'Ordenació de Recursos Humans.  
f) Gestionar, mantindre, analitzar i tractar la informació dels Registres de Personal i de Llocs de Treball de l'Administració de la Generalitat, mitjançant l'actualització i administració dels fitxers automatitzats de dades de caràcter personal i de llocs de treball que els servixen de suport.  
g) Gestionar i tramitar l'avaluació del personal de l'administració de la Generalitat, atenent els objectius, les missions i les competències dels òrgans i unitats a què es trobe adscrit, en coordinació amb els òrgans i les unitats administratives que tinguen competències en esta matèria i àmbit de conformitat amb la normativa vigent.  
2.2. Servici de Règim Jurídic i Procediments de Personal.  
a) Elaborar i informar sobre els projectes normatius en matèria de funció pública i ocupació pública en l'àmbit de l'administració de la Generalitat.  
b) Preparar els informes que ha d'emetre la direcció general en relació amb els avantprojectes de llei i els projectes de disposicions generals que es referisquen a estructura orgànica, mètodes de treball i personal elaborats per les altres conselleries i departaments.  
c) Emetre els informes jurídics en matèria de funció pública que se li sol·liciten per la conselleria a què estiga adscrita la direcció general a què pertany en relació amb els recursos que afecten les competències de la direcció general.  
d) Elaborar estudis i informes en matèria de funció pública.  
e) Elaborar i proposar els criteris de coordinació adequats per a l'aplicació de la normativa de funció pública.  
f) Tramitar i gestionar els procediments jurídics relatius als drets, als deures, al règim d'incompatibilitats i a les situacions administratives del personal al servici de l'administració de la Generalitat, que no estiguen atribuïts a altres subdireccions generals d'esta direcció general o altres òrgans o unitats administratives de la Generalitat.  
  
Article 38. De la Subdirecció General de Gestió de Recursos Humans  
  
1. La Subdirecció General de Gestió de Recursos Humans, davall la supervisió del titular o la titular de la direcció general, dirigix, controla, coordina i supervisa l'execució dels projectes, objectius o activitats que se li assignen, així com els servicis i les unitats administratives que se li adscriuen en l'apartat 2 d'este article.  
2. Per al compliment de les funcions mencionades en l'apartat anterior, la Subdirecció General de Gestió de Recursos Humans s'estructura en els servicis següents als quals corresponen les funcions que així mateix s'indiquen:  
2.1. Servici de Selecció de Personal i Provisió de Llocs de Treball:  
  
a) Elaborar la proposta de l'oferta d'ocupació pública del personal al servici de l'administració de la Generalitat.  
b) Organitzar i gestionar els processos de selecció del personal al servici de l'administració de la Generalitat.  
c) Planificar els cursos derivats dels processos de selecció i promoció dels empleats públics.  
d) Prestar suport tècnic i administratiu als tribunals de selecció del personal al servici de l'administració de la Generalitat i a les comissions avaluadores dels processos de provisió de llocs de treball  
  
e) Gestionar els processos derivats de les borses d'ocupació temporal en llocs de treball de l'administració de la Generalitat.  
f) Gestionar els processos de provisió de llocs de treball establits normativament.  
g) Tramitar i gestionar els procediments jurídics relatius a la promoció professional del personal al servici de l'administració de la Generalitat, que no estiguen atribuïts a altres subdireccions generals d'esta direcció general o altres òrgans o unitats administratives de la Generalitat.  
  
2.2. Servici de Relacions Sindicals i Acció Social:  
a) Assistir i assessorar tècnicament la direcció general, així com la resta d'unitats que en depenen, en les relacions amb les organitzacions sindicals, associacions professionals i representants del personal derivades del que establix la normativa vigent, així com exercir la secretaria de les meses de negociació col·lectiva.  
b) Preparar, coordinar i gestionar el seguiment dels processos electorals dels representants dels empleats públics.  
c) Prestar suport per al funcionament i execució del Pla de Pensions per al personal de l'administració de la Generalitat.  
d) Gestionar les convocatòries d'ajudes socials per al personal al servici de l'administració de la Generalitat.  
  
Article 39. De la Subdirecció General de l'Institut Valencià d'Administració Pública (IVAP)  
1. La Subdirecció General de l'Institut Valencià d'Administració Pública (IVAP), davall la supervisió del titular o la titular de la direcció general, dirigix, controla, coordina i supervisa l'execució dels projectes, objectius o activitats que se li assignen, així com els servicis i les unitats administratives que se li adscriuen en l'apartat 2 d'este article.  
  
2. Per al compliment de les funcions mencionades en l'apartat anterior, la Subdirecció General de l'Institut Valencià d'Administració Pública (IVAP) s'estructura en els servicis següents, als quals corresponen les funcions que així mateix s'indiquen:  
2.1. Servici de Formació i Estudis:  
a) Planificar la posada en marxa dels plans formatius.  
b) Gestionar l'acció formativa i de perfeccionament del personal al servici de la Generalitat i els seus organismes autònoms.  
c) Gestionar l'homologació dels cursos formatius i de perfeccionament impartits per altres òrgans de la Generalitat o altres òrgans de l'administració pública.  
d) Dissenyar els criteris d'execució establits en els plans formatius, i aquells que afecten l'homologació dels cursos.  
e) Recopilar documentació en matèries referents a l'administració i gestió pública, i a la formació i perfeccionament del personal al seu servici.  
f) Realitzar treballs d'investigació referents a l'administració i gestió pública, i a la formació i perfeccionament del personal al seu servici.  
g) Coordinar i gestionar els processos d'avaluació implantats en els plans de formació.  
2.2. Servici de Programació i Gestió.  
a) Realitzar la planificació i programació econòmica i pressupostària dels plans de formació i accions formatives del personal la gestió dels quals corresponga a l'IVAP.  
b) Efectuar la gestió econòmica i el seguiment comptable dels fons relatius a la formació contínua i especialitzada corresponents als plans de formació i accions formatives del personal encarregats a l'IVAP.  
  
c) Elaborar informes i propostes sobre l'execució econòmica i pressupostària, així com supervisar i controlar les despeses i els ingressos vinculats a les accions formatives assignades a l'Institut.  
d) Gestionar i realitzar el seguiment administratiu, econòmic i comptable dels acords i convenis de col·laboració en matèria de formació de personal amb altres administracions públiques, organismes i institucions, en els quals participe la conselleria a què estiga adscrit l'IVAP, així com elaborar els informes d'avaluació que se li encarreguen en relació amb estos.  
  
Article 40. De la Direcció General de Tecnologies de la Informació  
  
La Direcció General de Tecnologies de la Informació assumix les competències en matèria de modernització de l'administració, seguretat de la informació, planificació, coordinació, autorització i control de les tecnologies de la informació, les telecomunicacions i comunicacions corporatives i la teleadministració de la Generalitat, a excepció de les que siguen exercides per la Conselleria de Sanitat i per la Subsecretaria d'Hisenda i Administració Pública en el seu àmbit competencial.   
No obstant això, la Direcció General de Tecnologies de la Informació haurà d'informar amb caràcter preceptiu i vinculant sobre aquelles adquisicions de béns i servicis informàtics de la Generalitat que superen els 30.000,00 euros.  
  
Article 41. De les unitats administratives de la Direcció General de Tecnologies de la Informació  
Per al desenvolupament de les seues competències la Direcció General de Tecnologies de la Informació s'estructura en les unitats següents:   
Subdirecció General d'Infraestructures.  
Subdirecció General de Planificació i Coordinació.  
Subdirecció General d'Innovació Tecnològica Educativa.  
  
Article 42. De la Subdirecció General d'Infraestructures  
1. La Subdirecció General d'Infraestructures, davall la supervisió del titular o la titular de la direcció general, dirigix, controla, coordina i supervisa l'execució dels projectes, objectius o activitats que se li assignen, així com els servicis i les unitats administratives que se li adscriuen en l'apartat 2 d'este article.  
2. Per al compliment de les funcions mencionades en l'apartat anterior, la Subdirecció General d'Infraestructures s'estructura en els servicis següents als quals corresponen les funcions que així mateix s'indiquen:  
2.1. Servici de Telecomunicacions  
a) Desenvolupament, implantació i seguiment del desplegament de les infraestructures, xarxes i servicis de telecomunicacions a la Comunitat Valenciana, així com l'establiment d'un marc de col·laboració de la Generalitat amb els distints operadors de telecomunicacions que garantisca la implantació en tot el territori dels servicis de telecomunicacions.  
b) La realització d'estudis, informes i actuacions tècniques i, en general, l'execució en matèria d'infraestructures i xarxes de telecomunicacions, suport dels servicis de radiodifusió sonora i televisió i, en particular, les actuacions tècniques de la Generalitat per a aconseguir la cobertura integral a la Comunitat Valenciana i la digitalització d'estes xarxes, a excepció de les competències atribuïdes a la Secretaria Autonòmica de Comunicació de la Presidència de la Generalitat.  
2.2. Servici de Comunicacions Corporatives  
a) La direcció, la planificació, l'ordenació i la coordinació de les telecomunicacions, xarxa corporativa i plataformes tecnològiques en l'àmbit de la Generalitat i el seu sector públic.  
b) La direcció, la planificació, el desenvolupament i el control del Centre de Telecomunicacions i Sistemes d'Informació de la Generalitat  
c) Gestió dels servicis de veu i dades suportades per la xarxa corporativa de la Generalitat.  
2.3. Servici de Microinformàtica  
a) La definició dels estàndards i criteris d'utilització de la microinformàtica.   
b) La implantació de mesures per a garantir la seguretat informàtica en els llocs de treball; ordinadors i qualsevol altre dispositiu d'accés i tractament d'informació pels usuaris.  
c) La normalització de la imatge corporativa dels llocs de treball informàtics de la Generalitat i el seu sector públic.  
d) La definició i aplicació dels estàndards ofimàtics.  
e) L'atenció de les incidències d'usuaris informàtics.  
f) Aquelles altres funcions que determine la direcció general.  
2.4. Servici de Sistemes d'Informació de la Generalitat  
a) La gestió i administració dels sistemes d'informació corporatius de la Generalitat.  
b) La planificació i gestió dels sistemes i servicis informàtics departamentals de la Generalitat i el seu sector públic.  
c) La definició i implementació dels estàndards de sistemes de gestió de bases de dades corporatives.  
d) La unificació, l'optimització i la gestió dels centres de processos de dades de la Generalitat.  
e) La implantació de mesures per a garantir la seguretat informàtica dels sistemes d'informació de la Generalitat i en particular l'aplicació de les mesures necessàries per a garantir la seguretat de les dades de caràcter personal.  
  
Article 43. De la Subdirecció General de Planificació i Coordinació  
  
1. La Subdirecció General de Planificació i Coordinació, davall la supervisió del titular o la titular de la direcció general, dirigix, controla, coordina i supervisa l'execució dels projectes, objectius o activitats que se li assignen, així com els servicis i les unitats administratives que se li adscriuen en l'apartat 2 d'este article.  
2. Per al compliment de les funcions mencionades en l'apartat anterior, la Subdirecció General de Planificació i Coordinació s'estructura en els servicis següents als quals corresponen les funcions que així mateix s'indiquen:  
2.1. Servici de Gestió de Projectes Corporatius.  
a) Definició i gestió del catàleg d'aplicacions corporatives.   
b) Direcció i desenvolupament dels projectes relacionats en este catàleg.  
c) Manteniment i suport de les aplicacions esmentades.  
d) Direcció i desenvolupament dels projectes relacionats amb l'administració electrònica.   
e) Coordinació amb la resta de servicis de la direcció general per a garantir l'ús eficient de les aplicacions corporatives i per a complir amb les mesures de seguretat i les característiques tècniques exigibles en els sistemes d'informació de la Generalitat.   
2.2. Servici de Gestió de Projectes i Coordinació TIC de les Conselleries.  
a) Definició i gestió del catàleg de les aplicacions d'ús específic en les diferents conselleries i organismes dependents.   
b) Coordinació i centralització de propostes per a nous desenvolupaments o modificació dels existents en eixe àmbit.   
c) Direcció, desenvolupament, manteniment i suport de les aplicacions relacionades en este catàleg.   
d) Coordinació amb la resta de servicis de la direcció general per a complir amb les mesures de seguretat i les característiques tècniques exigibles en els sistemes d'informació de la Generalitat.   
2.3. Servici d'Innovació i Planificació Estratègica:  
a) Investigació i definició d'estàndards i característiques tècniques exigibles en els sistemes d'informació de la Generalitat.   
b) Assessorament i confecció de propostes tecnològiques per a la racionalització de servicis.   
c) Gestió i coordinació dels projectes d'interoperabilitat entre sistemes i coordinació amb la resta de servicis de la direcció general en la definició dels projectes.  
  
2.4. Servici de Seguretat de la Informació:  
a) Definició de la política de seguretat de la informació de la Generalitat i propostes per al seu desenvolupament normatiu.  
b) Coordinació, seguiment, assessorament i avaluació de l'aplicació de la política de seguretat dels sistemes d'informació de la Generalitat.  
  
c) Implantació de mesures per a garantir la seguretat en els projectes de desenvolupament d'aplicacions.  
d) Definició de mesures per a la implantació de l'Esquema Nacional de Seguretat i els controls establits en la Llei Orgànica de Protecció de Dades.   
e) Realitzar les auditories exigibles segons normativa vigent.   
  
2.5. Servici d'Avaluació i Qualitat del Programari:  
a) Definició d'estàndards i criteris de qualitat dels desenvolupaments.  
b) Implantació de metodologies de gestió de projectes i desenvolupament de programari.  
c) Implantació de models de millora i criteris de qualitat.   
d) Supervisió i aprovació dels desplegaments de les aplicacions.   
  
e) Propostes per a l'aprovació de programes i aplicacions informàtiques els resultats dels quals siguen utilitzats per a l'exercici de funcions administratives.  
  
Article 44. De la Subdirecció General d'Innovació Tecnològica Educativa  
1. La Subdirecció General d'Innovació Tecnològica Educativa, davall la supervisió del titular o la titular de la direcció general, dirigix, controla, coordina i supervisa l'execució dels projectes, objectius o activitats que se li assignen, així com els servicis i les unitats administratives que se li adscriuen en l'apartat 2 d'este article.  
2. Per al compliment de les funcions mencionades en l'apartat anterior, la Subdirecció General d'Innovació Tecnològica Educativa s'estructura en els servicis següents als quals corresponen les funcions que així mateix s'indiquen:  
2.1. Servici d'Informàtica Aplicada a l'Educació  
a) Promoció, desplegament i aplicació de les Tecnologies de la Informació i del Coneixement en l'àmbit de l'educació.   
b) Desenvolupament de directrius sobre l'ús de l'equipament informàtic i les infraestructures i els servicis de telecomunicacions dels centres educatius de la Generalitat.  
c) Elaboració i qualificació de les especificacions tècniques de l'equipament informàtic i de les aplicacions informàtiques destinats als centres educatius de la Generalitat.  
d) Determinació, davall les directrius de la Secretaria Autonòmica d'Educació, dels criteris de selecció i distribució de l'equipament informàtic, tant en l'àmbit de maquinari com de programari, utilitzat en els centres educatius de la Generalitat.  
e) Gestió del parc informàtic dels centres educatius de la Generalitat: adquisició, inventari i reposició d'equipament.  
f) Gestió de la xarxa de telecomunicacions dels centres educatius de la Generalitat.  
g) Desenvolupament i manteniment del sistema operatiu implantat en els centres educatius de la Generalitat.  
h) Gestió de les plataformes informàtiques d'educació a distància i del portal educatiu.  
i) Elaboració d'estudis tècnics, anàlisis prospectius, informes i propostes en matèria de tecnologies de la informació aplicades a l'educació.  
2.2. Servici d'Informàtica per als Centres Educatius.  
a) Explotació dels sistemes informàtics i aplicacions dels servicis adscrits a la Subdirecció General d'Innovació Tecnològica Educativa complint amb les mesures de seguretat i les característiques tècniques exigibles en els sistemes d'informació de la Generalitat.  
b) Elaboració d'estudis i anàlisi sobre racionalització de l'organització administrativa i dels procediments de gestió.  
c) Desenvolupament, implantació i manteniment dels sistemes d'informació per a la gestió del personal docent.  
d) Manteniment i desenvolupament del sistema d'innovació tecnològic administratiu per a centres i alumnes, i l'atenció d'usuaris del sistema.  
e) Gestió de les aplicacions informàtiques comunes universitàries; preinscripció universitària i proves d'accés a la universitat.  
  
  
Títol II  
De l'organització territorial   
  
Article 45. De l'organització territorial de la Conselleria  
1. Territorialment, la Conselleria d'Hisenda i Administració Pública s'organitza en servicis centrals i servicis territorials.   
2. Els servicis centrals tenen competència sobretot el territori de la Comunitat Valenciana.   
3. Les direccions territorials són l'expressió organitzativa del principi de desconcentració que regix l'activitat administrativa de la conselleria, i depenen orgànicament de la Subsecretaria i funcionalment d'esta i de cada direcció general, en les matèries de les competències respectives.   
  
Article 46. Dels servicis territorials  
Els servicis territorials de la Conselleria d'Hisenda i Administració Pública d'àmbit provincial, exerciten les funcions que legalment o reglamentàriament tinguen atribuïdes, i s'estructuren en les tres direccions territorials d'Hisenda i Administració Pública, una per cada província.   
  
  
Article 47. De les direccions territorials de la Conselleria i de les seues funcions  
1. Al davant de la Direcció Territorial d'Hisenda i Administració Pública hi haurà un director o directora el nomenament del qual correspon al conseller o consellera, que tindrà caràcter de delegat de l'administració financera de la Generalitat i representant permanent de la Conselleria en el terme de la seua jurisdicció en el seu àmbit competencial.   
  
Amb este caràcter i representació exercirà la direcció immediata de tots els servicis, programes i activitats que en matèria economicotributària duguen a terme els diversos òrgans integrats en la Direcció Territorial d'Hisenda i Administració Pública, així com les funcions de direcció, coordinació i control d'aquells, i és l'òrgan regular i normal de relació amb els servicis centrals.   
2. Correspondrà a les direccions territorials exercir i vetlar pel correcte desenvolupament de les competències pròpies de la Conselleria d'Hisenda i Administració Pública en el respectiu àmbit territorial i material, que no es troben específicament atribuïdes a altres òrgans de l'administració. Per al correcte exercici de les seues funcions tindran atribuïdes les competències assenyalades en les normes legals i reglamentàries.  
3. Contra els actes emanats dels directors territorials es podrà interposar, si és el cas, recurs davant de la Subsecretaria, el secretari autonòmic d'Hisenda i Pressupostos o directors generals que siguen competents per raó de la matèria, excepte les especialitats que preveja la legislació tributària.   
4. Les direccions territorials d'Hisenda i Administració Pública tenen les funcions següents:   
a) Coordinació, control i impuls del funcionament de totes les unitats administratives de la direcció territorial, assumint la direcció immediata d'estes.   
b) Coordinació de la direcció territorial amb els òrgans centrals de la conselleria, i, en general, amb qualssevol altres òrgans i institucions.   
  
c) Si és el cas, les que la normativa en vigor atribuïx, en l'àmbit estatal, als delegats provincials de l'Agència Estatal de l'Administració Tributària i delegats provincials del Ministeri d'Hisenda.   
  
d) Aquelles altres relacionades amb les funcions en matèria d'hisenda de la Conselleria d'Hisenda i Administració Pública, en el seu àmbit territorial, o que, en este àmbit, li encarreguen els òrgans directius superiors de la conselleria esmentada.  
  
Article 48. De les unitats de les direccions territorials  
Les direccions territorials d'Hisenda i Administració Pública, es configuren en les unitats següents:   
Secretaria Territorial   
Oficina d'Atenció al Contribuent   
Servici de Gestió Tributària   
Servici de Recaptació  
Servici d'Inspecció Tributària   
Servici de Valoració  
1. Secretaria Territorial, les funcions del qual són les següents:   
a) Davall la tutela de la Direcció Territorial d'Hisenda i Administració Pública, les inherents als assumptes generals de la Direcció Territorial d'Hisenda i Administració Pública, i en particular, en les matèries següents: registre general, personal, horaris i conservació i custòdia de documentació general de la Direcció Territorial d'Hisenda i Administració Pública.   
b) En l'àmbit de la direcció territorial, les inherents en matèria de tresoreria, excepte aquelles que la normativa específica atribuïx com pròpies de la Direcció Territorial d'Hisenda i Administració Pública.   
  
c) Prestació d'assistència a la Direcció Territorial d'Hisenda i Administració Pública, i en general, totes aquelles que esta li encarregue.   
  
2. Oficina d'Atenció al Contribuent, amb rang de servici, les funcions de la qual són les següents:  
a) Admissió i diligenciament, en el seu àmbit territorial, de declaracions, declaracions-liquidacions, sol·licituds i altres documents, en relació amb els tributs la gestió dels quals és competència de la Generalitat i en matèria de fiances d'arrendaments urbans i de prestació de servicis i subministraments complementaris.   
b) Informació general al ciutadà i informació específica sobre l'estat de tramitació dels expedients en què aquell resulte interessat.   
  
c) Notificació i comunicació d'actuacions administratives, i seguiment d'estos tràmits.   
d) Aquelles altres relacionades amb les funcions que té atribuïdes en l'àmbit territorial de la seua direcció, o que, en este àmbit, li encarregue la Direcció Territorial d'Hisenda i Administració Pública.   
  
3. Servici de Gestió Tributària, les funcions del qual són les següents:   
a) Gestió i liquidació, en el seu àmbit territorial, dels tributs que la normativa vigent atribuïx a la Direcció General de Tributs, així com la resolució dels recursos de reposició que es formulen contra els actes de gestió i liquidació relatius a estos tributs. Així mateix, totes aquelles que en l'àmbit estatal atribuïx la normativa tributària vigent a les dependències regionals de Gestió de l'Agència Estatal de l'Administració Tributària, si bé circumscrites a l'àmbit de la seua província.   
  
b) Formulació de propostes i consultes, en aspectes relatius a les matèries assenyalades en l'apartat a) anterior, per a la seua elevació a la Direcció General de Tributs.   
c) Coordinació, control i impuls del funcionament de les Oficines Liquidadores de Districte Hipotecari de la seua jurisdicció, així com de les seues pròpies unitats administratives.  
d) Resolució dels procediments d'imposició de sancions tributàries proposats en l'àmbit de la direcció territorial.  
e) Aquelles altres relacionades amb les funcions de gestió tributària de la Conselleria d'Hisenda i Administració Pública, en l'àmbit territorial de la seua direcció, o que, en este àmbit, li encarregue la Direcció Territorial d'Hisenda i Administració Pública.   
4. Servici de Recaptació, les funcions del qual són les següents:   
a) Les inherents, en l'àmbit de la Direcció Territorial d'Hisenda i Administració Pública, a la recaptació voluntària dels tributs que la normativa vigent atribuïx a la direcció general, així com, en període executiu, dels ingressos de dret públic de la Generalitat, a excepció de la gestió recaptatòria del Cànon de Sanejament d'Aigües Residuals de la Generalitat tant en període voluntari com a executiu. Així mateix, totes aquelles que en l'àmbit estatal atribuïx la normativa tributària vigent a les dependències regionals de recaptació de l'Agència Estatal de l'Administració Tributària, si bé circumscrites a l'àmbit de la seua província.   
b) Formulació de propostes i consultes, en aspectes relatius a les matèries assenyalades en l'apartat a) anterior, per a la seua elevació a la Direcció General de Tributs.  
c) Tramitació de procediments de reembors de cost de les garanties constituïdes per suspendre l'execució d'un acte o per a ajornar o fraccionar el pagament d'un deute, si este acte o deute és declarat improcedent per sentència o resolució administrativa ferma.  
d) Expedició de certificats acreditatius d'estar al corrent en el compliment de les obligacions tributàries amb la hisenda pública autonòmica.   
e) Coordinació, control i impuls del funcionament de les seues pròpies unitats administratives.   
f) Aquelles altres relacionades amb les funcions de recaptació tributària de la Conselleria d'Hisenda i Administració Pública, en l'àmbit territorial de la seua direcció, o que, en este àmbit, li encarregue la Direcció Territorial d'Hisenda i Administració Pública.   
5. Servici d'Inspecció Tributària, les funcions del qual són les següents:   
a) Inspecció, en el seu àmbit territorial, dels tributs que la normativa vigent atribuïx a la direcció general. En particular: 1r) Pràctica de les actuacions inspectores corresponents; 2n) Aprovació dels actes administratius de liquidació tributària derivats de les dites actuacions; 3r) Resolució dels recursos de reposició interposats contra estos actes; i, 4t) Proposició i, si és el cas, imposició, de les sancions tributàries que pertoquen. Així mateix, totes aquelles que en l'àmbit estatal atribuïx la normativa tributària vigent a les dependències regionals d'Inspecció de l'Agència Estatal de l'Administració Tributària, si bé circumscrites a l'àmbit de la seua província.   
b) Formulació de propostes i consultes, en aspectes relatius a les matèries assenyalades en l'apartat a), per a la seua elevació a la Direcció General de Tributs.  
c) Coordinació, control i impuls del funcionament de les seues pròpies unitats administratives.   
d) Aquelles altres relacionades amb les funcions d'inspecció tributària de la Conselleria d'Hisenda i Administració Pública, en el seu àmbit territorial o que, en este àmbit, li encarregue la Direcció Territorial d'Hisenda i Administració Pública.   
6. Servici de Valoració, les funcions del qual són:   
a) L'evacuació dels informes que, en matèria de valoració de béns a efectes tributaris, sol·licite el Servici de Gestió Tributària de la Direcció Territorial o les Oficines Liquidadores de Districte Hipotecari.   
  
b) Aquelles altres relacionades amb les atribucions de valoració de béns a efectes tributaris de la Conselleria d'Hisenda i Administració Pública, en el seu àmbit territorial o que, en este àmbit, li encarregue la Direcció Territorial d'Hisenda i Administració Pública.   
  
  
DISPOSICIONS ADDICIONALS  
  
Primera. Competència sancionadora en matèria de subvencions  
Correspon al conseller o consellera, en el seu àmbit competencial, la imposició de les sancions que deriven dels procediments sancionadors instruïts en matèria de subvencions.  
  
Segona   
a) Competències en matèria de patrimoni que assumix la Subsecretaria  
Totes les competències i funcions que el Decret 79/2000, de 30 de maig, del Consell, pel qual es crea la Junta Superior de Contractació Administrativa de la Generalitat Valenciana i es regulen els Registres Oficials de Contractes i de Contractistes i Empreses Classificades de la Comunitat Valenciana i les garanties globals, i la seua normativa de desplegament, atribuïxen a l'òrgan amb competències en matèria de patrimoni, s'entendran assumides per la Subsecretaria de la Conselleria d'Hisenda i Administració Pública.  
b) Regulació de la Central de Compres de la Generalitat  
Per decret del Consell es regularan l'estructura, l'organització i les funcions de la Central de Compres de la Generalitat.  
  
Tercera. Competències i facultats de la en aquell temps Secretaria General  
Les competències i facultats atorgades per disposicions normatives, siga quin siga el seu rang, a la, en aquells temps, Secretaria General d'esta conselleria, s'entendran atribuïdes a la Subsecretaria de la Conselleria d'Hisenda i Administració Pública.  
  
Quarta. Competències en matèria de joc atribuïdes a la Subsecretaria o a l'extingida Comissió Tècnica de Joc  
Les competències i facultats atorgades per les disposicions normatives a la Subsecretaria, en matèria de joc, o a l'extingida Comissió Tècnica de Joc, siga quin siga el seu rang, s'entendran atribuïdes a la Secretaria Autonòmica d'Hisenda i Pressupostos.  
  
Cinquena. Atribució de funcions del Servici de Joc o de la Secretaria de l'extingida Comissió Tècnica de Joc  
Les funcions que les normes reguladores de joc atribuïsquen al Servici de Joc o a la Secretaria de l'extingida Comissió Tècnica de Joc, s'entendran atribuïdes a la Subdirecció General de Joc o als servicis en què s'estructura, en correspondència amb l'assignació de funcions efectuades en este reglament.  
  
Sisena. Funcions en matèria de joc atribuïdes a les direccions territorials  
Les funcions i facultats resolutives que les normes reguladores en matèria de joc atribuïxen a les direccions territorials s'entendran atribuïdes a la Subdirecció General de Joc, a excepció de les de caràcter sancionador, que continuarà exercint el titular o la titular de la direcció territorial.  
  
  
DISPOSICIONS TRANSITÒRIES  
  
Primera. Règim transitori de les unitats i llocs de treball de nivell administratiu  
Les unitats i els llocs de treball de nivell administratiu, no previstos en el present reglament, continuaran subsistents i, igual que les expressament previstes, continuaran donant el suport administratiu en relació amb aquells assumptes i expedients que els corresponguen per raó de la matèria abans de la reestructuració duta a terme pel Decret 75/2011, de 24 de juny, del Consell, sense perjuí de la competència per a resoldre dels òrgans als quals els ha sigut atribuïda. La seua retribució s'efectuarà a càrrec dels mateixos crèdits pressupostaris, tot això fins que s'aproven les relacions de llocs de treball adaptades a l'estructura orgànica prevista en este Reglament, sense perjuí que, des del moment de la seua entrada en vigor, es produïsquen gradualment les adequacions o, si és el cas, substitucions per les noves unitats administratives i llocs de treball, de conformitat amb la reorganització efectuada.  
  
  
Segona. Règim transitori de l'exercici de funcions en matèria de joc  
  
Mentre no es produïsquen els nomenaments de subdirector o subdirectora general de Joc i les corresponents direccions de servicis al·ludides en este Reglament, les funcions fins ara atribuïdes a les direccions territorials i al Servici de Joc, relatives a matèria de joc, continuaran sent exercides per estos últims.  
  
  
DISPOSICIÓ DEROGATÒRIA  
  
1. Es deroguen expressament les normes següents reguladores de l'estructura orgànica de l'extingida Conselleria d'Economia, Hisenda i Ocupació:   
a) Ordre de 21 d'abril de 2005, de la Conselleria d'Economia, Hisenda i Ocupació, per la qual es desplega el Decret 112/2003, d'11 de juliol, del Consell, que aprova el Reglament Orgànic i Funcional de la Conselleria d'Economia, Hisenda i Ocupació.  
b) Decret 129/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Economia, Hisenda i Ocupació.  
c) Decret 72/2008, de 16 de maig, del Consell, pel qual es modifica el Decret 129/2007, de 27 de juliol, del Consell, pel qual es va aprovar el Reglament Orgànic i Funcional de la Conselleria d'Economia, Hisenda i Ocupació.  
2. Es deroguen expressament els articles 5 i 6 punt 2, així com la disposició addicional primera del Decret 96/1998, de 6 de juliol, del Consell, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana.  
  
3. Així mateix, queden derogades totes les disposicions que del mateix rang o d'un rang inferior s'oposen al present decret.   
  
  
DISPOSICIONS FINALS  
  
Primera   
Es faculta el conseller o la consellera d'Hisenda i Administració Pública per a dictar totes les disposicions que requerisca el desplegament i l'execució del present decret, en compliment del que disposa la Llei del Consell.   
  
Segona   
El present decret entrarà en vigor l'endemà de la publicació en el Diari Oficial de la Comunitat Valenciana.   
  
València, 9 de setembre de 2011  
  
El president de la Generalitat,  
ALBERTO FABRA PART  
  
El conseller d'Hisenda i Administració Pública,  
JOSÉ MANUEL VELA BARGUES


Còpia Permalink ELI